1926_11_21 Какъ ти се отвориха очитѣ? - 1926 - Beinsa Douno\n1926_11_21 Какъ ти се отвориха очитѣ?\nКакъ ти се отвориха очитѣ?\nИ говорѣха му; „Какъ ти се отвориха очитѣ?“\nИоана 9 : 10\nЖивотътъ започва съ малъкъ вѫтрѣшенъ импулсъ. Азъ не разглеждамъ живота като механическо, но като съзнателно движение въ природата. Азъ разглеждамъ живота въ широкъ смисълъ, безъ да влизамъ въ неговитѣ философски подраздѣления. Който иска да философствува върху живота, той може да чете разни философски книги. Много философи сѫ писали по този въпросъ. Мислитѣ, които ние искаме да внесемъ въ живота, сѫ нови, а вие знаете, че новото не иде всѣкога. То се явява периодически. Когато новото закъснява съ идването си, животътъ става еднообразенъ, скученъ, безсмисленъ. Такъвъ е, напримѣръ, сегашниятъ животъ. Отъ врѣмето на старитѣ философи и досега животътъ е почти сѫщиятъ, нѣма нѣщо особено ново въ него. Вземете, напримѣръ въпросътъ за храненето, за приготовлението на разнитѣ храни. Както се е готвило въ старо врѣме, по сѫщия начинъ почти се готви и днесъ. Какъвъ прогресъ сѫ направили хората въ готвенето? Какъвъ прогресъ, изобщо, е направило човѣчеството отъ врѣмето на Христа досега? Нѣкои ще кажатъ, че кухнитѣ на съврѣменнитѣ хора сѫ много усъвършенствувани. Не, идеитѣ на съврѣменнитѣ хора за готвенето не сѫ отишли много по-далечъ отъ тия на вълка. Слѣдъ като е прѣминалъ прѣзъ разни философски учения по отношение приготвянето на храната си, най-послѣ вълкътъ се е установилъ върху слѣдното положение: готвене съ най-малко разноски. Казвате: „Новото въ яденето се свежда къмъ пърженето и къмъ печенето. Най-хубави ястия сѫ пърженитѣ и печенитѣ: пържена риба, печено месо и т. н. При това, и лукътъ всѣкога трѣбва да се запържва.“ Питамъ: какво хубаво има въ пърженето на лука и на месото? При пърженето на лука и на месото всички лѣтливи масла отъ тѣхъ се изгубватъ. Изобщо, при пържене на хранитѣ, часть отъ хранителнитѣ материали изчезватъ, Мнозина казватъ: „Знаете ли, каква приятность изпитва човѣкъ, ако слѣдъ пържено или печено месо пийне една-двѣ чашки шестгодишно винце? Въ този случай сърцето на човѣка се намѣства.“ Казвамъ: за всѣко нѣщо се изискватъ знания. И въ готвенето има голѣмо изкуство. Човѣкъ трѣбва да знае, кои елементи да употрѣби при готвенето и какъ да ги съчетае.\nИ тъй, при всѣко придобито знание, се задава въпроса: „Какъ ти се отвориха очитѣ?“ Да вижда човѣкъ, това е вѫтрѣшенъ импулсъ на съзнанието. Много отъ съврѣменнитѣ хора гледатъ, но не виждатъ. Тѣ гледатъ звѣздитѣ на небето и казватъ, че звѣздитѣ сѫ голѣми, свѣтещи тѣла, но повече отъ това не виждатъ и не знаятъ. Отъ редъ години хората наблюдаватъ една звѣзда на небето, която наричатъ ту вечерница, ту зорница, но ако ги попитате, какво отношение сѫществува между вечерницата и зорницата, тѣ ще ви кажатъ, че вечерницата изгрѣва вечерь, а зорницата — сутринь, повече не знаятъ. Нѣкои мислятъ, че това сѫ двѣ различни звѣзди, а въ сѫщность тя е една и сѫща звѣзда. Като дойдемъ до вѣрванията и до науката, ние виждаме, че както хората отъ най-старитѣ врѣмена, така и тия отъ новитѣ врѣмена иматъ своя наука и свои вѣрвания. Ще кажете: „Коя наука седи по-високо—старата или новата? Каква разлика има между старата и новата наука?“ — Разликата между старата и новата наука не седи въ врѣмето, но въ съзнанието на хората. Съзнанието на хората прѣди двѣ, три, петь или повече хиляди години не е било такова, каквото е днесъ. Съзнанието регулира науката, а не обратното. Нѣкой казва: „Знаете ли, какво е направила науката до днесъ?“ — Нищо не е направила науката. Това, което науката е допринесла, е резултатъ на човѣшкото съзнание, значи науката е резултатъ на човѣшкото съзнание; човѣшкото съзнание е резултатъ на човѣшкия духъ: човѣшкиятъ духъ пъкъ е проява на Божията Мѫдрость.\n„Какъ ти се отвориха очитѣ?“ Ако запитате нѣкой съврѣмененъ човѣкъ, какъ му се отворили очитѣ, той ще ви каже, че самъ е научилъ всичко, самъ е разбралъ живота. — Да, както Адамъ разбра живота, така и съврѣменнитѣ хора го разбиратъ, но въпрѣки това има неразбрани нѣща въ живота. Казвамъ: истинскиятъ животъ се крие въ неразбранитѣ, въ ненаученитѣ нѣща, въ това, което ще се учи въ бѫдеще. Нѣкои казватъ, че хлѣбътъ подържалъ живота. Не, хлѣбътъ и житото служатъ само като проводници, прѣзъ които животътъ минава, а самиятъ животъ се подържа отъ импулса на човѣка къмъ ядене, т. е. отъ чувството му къмъ хранене Този импулсъ, това чувство привлича извѣстни сили отъ природата, които именно, подържатъ живота. По въпроса за храненето, за подържане живота на човѣка има много научни мнения и теории.\nНа всички е извѣстно, че като се прѣкара слънчевъ лѫчъ прѣзъ стъклена призма, тя го прѣчупва и разлага на седемь цвѣта, при което се получава слънчевия спектъръ. Питамъ: призмата ли създаде тѣзи седемь цвѣта? — Не, призмата послужи само като срѣда, като посрѣдникъ, прѣзъ който слънчевиятъ лѫчъ трѣбваше да мине, за да се разложи. Простиятъ човѣкъ, като наблюдава това разлагане на свѣтлината, ще каже, че призмата е създала тия цвѣтове. Значи, колкото призмата е причина за създаване на тия седемь цвѣта отъ слънчевия лѫчъ, толкова и хлѣбътъ е причина за подържане на живота. Ако запитате нѣкой съврѣмененъ химикъ за съставнитѣ елементи на житото, той ще го подложи на щателна анализа и слѣдъ това ще се произнесе, че житото се състои отъ еди-какаи си съставни елементи. Вѣрно е, че житото съдържа всички тия елементи, които химикътъ е открилъ при своята анализа, но сѫщината на житото се крие въ този елементъ, който химикътъ не може да открие при анализата. Тази анализа е толкова точна, колкото и анализата, направена на дрехитѣ на нѣкой съврѣмененъ ученъ. Мислитѣ ли, че учениятъ човѣкъ, както и неговата наука се криятъ въ дрехитѣ му? Човѣкътъ не седи нито въ външнитѣ, нито въ вѫтрѣшнитѣ си дрехи. Главниятъ елементъ, който опрѣдѣля човѣка, се крие другадѣ. Ще кажете: „Тогава, дѣ остава нашата наука? Дѣ оставатъ нашитѣ логически заключения?“ Ние не отричаме науката, нито нейнитѣ придобивки, но казваме, че истинската, положителната наука тепърва ще дойде. Щомъ дойде тази наука, хората вече нѣма да ходятъ съ пипане, но съ виждане; тѣ нѣма да ходятъ въ мракъ, но въ свѣтлина. Истинска, положителна наука е тази, която носи свѣтлина на хората въ всѣко отношение.\nСъврѣменната наука разглежда подробно въпроса за храносмилането, но въпрѣки това знание ние срѣщаме днесъ хиляди случаи отъ заболяване вслѣдствие неправилни процеси въ храносмилането. Какво показва това? — Туй знание нѣма още практическо приложение. Ученитѣ хора още не сѫ направили анализа на стомашния сокъ и на кръвьта на човѣка, когато той се храни при добро разположение на духа и когато се храни неразположенъ, гнѣвенъ. Има разлика въ състава на кръвьта и на стомашния сокъ при първия и при втория случай. Гнѣвътъ, неразположението на духа внасятъ въ храната отрова, която чрѣзъ кръвьта се разнася по цѣлия организъмъ. Съврѣменната наука не се спира върху този въпросъ, обаче новата наука, която иде сега, казва: „Когато разумниятъ човѣкъ е гнѣвенъ или неразположенъ духомъ, да не яде, докато не трансформира своето състояние, докато не възстанови своето равновѣсие. За неразумния човѣкъ тя прѣпорѫчва точно обратното: когато неразумния човѣкъ е гнѣвенъ и неразположенъ духомъ, нека се нахрани добрѣ. По този начинъ той ще възстанови своето равновѣсие отъ енергиитѣ, които ще получи отъ храната. Значи, тукъ имаме два различни метода за трансформиране на състоянията у човѣка: ако разумниятъ се разгнѣви, да не яде; ако неразумниятъ се разгнѣви, да яде. И при единия, и при другия случай, казвамъ: който иска да бѫде здравъ, той винаги трѣбва да бѫде въ връзка съ законитѣ на живата природа.\nКогато говоримъ за разумната, за живата природа, ние разбираме едно отъ най-великитѣ сѫщества слѣдъ Бога. Съ своята аура природата обхваща всичко въ свѣта. Тя е свѣтла и разумна, блага и чиста и съдържа въ себе си Любовьта. Въ това отношение съврѣменнитѣ учени хора се намиратъ на кривъ пѫть, като мислятъ, че могатъ да завладатъ природата. Ако хората биха успѣли да завладатъ природата, свѣтътъ непрѣмѣнно би се разрушилъ и по лицето на земята не би останало нито едно живо сѫщество. Природата не позволява да я владатъ. Най-многото, до което съврѣменната наука и техника сѫ достигнали, то е да впрѣгатъ нейнитѣ сили на работа. Това нѣщо съврѣменнитѣ учени наричатъ владане на природата. Само разумниятъ човѣкъ може да впрѣга силитѣ на природата, защото той се съобразява съ нейнитѣ закони. Всѣки, който не се е съобразилъ съ нейнитѣ закони, е билъ разрушенъ отъ нея. Всѣки човѣкъ, който си е въобразилъ, че може да владѣе надъ природата, се е намѣрилъ прѣдъ праха на своитѣ илюзии и въображения. Тъкмо когато е достигналъ върха на своето прѣдприятие и се е готвилъ да вкуси отъ неговия плодъ, природата дохождала, взимала плода му, а него оставала на земята отново да работи, за да корегира всички свои погрѣшни схващания и разбирания. Питамъ: колко щастливи хора, колко щастливи сѣмейства е имало отъ врѣмето на Христа досега? Коя е причината за смъртьта? — Тя се дължи на това, че човѣкъ се намира въ постоянна борба съ разумната природа, иска да я подчини на себе си. — Никой не може да подчини природата, но трѣбва да се учи отъ нея. Тя учи хората на закона на Любовьта.\nКазвате: „Ние имаме особено мнѣние за Любовьта.“ Младиятъ момъкъ сѫщо така казва: „И азъ имамъ особено мнѣние за Любовьта.“ Обаче, това, което съврѣменнитѣ хора наричатъ любовь, не е това, на което разумната природа ни учи. Младиятъ момъкъ казва: „Азъ искамъ да се ожена, да намѣря добра жена, да имамъ нѣколко добри, разумни дѣца.“ — Отлично е това, което този момъкъ иска, но какъ ще намѣри тия нѣща? Да желаете тия нѣща, то е равносилно на желанието ви да станете богати. Питамъ: могатъ ли всички хора да бѫдатъ богати? На сънь всички хора могатъ да бѫдатъ богати и щастливи, но въ дѣйствителность малка е вѣроятностьта за това. Първата и най-важна задача на съврѣменния човѣкъ не седи въ придобиване на богатство и щастие. Тази задача е послѣдна. Той ще я постигне само слѣдъ като завърши своето развитие на земята. Завърши ли човѣкъ развитието си на земята, живата природа, която владѣе всички слънца и системи, ще го вдигне на крилата си и ще го занесе въ друга система, на друго нѣкое слънце, дѣто ще може да постигне всички блага и богатства, каквито душата му желае. Той ще се храни тамъ само съ плодове. Осмѣли ли се да убие най-малката мушица, отново ще се намѣри на земята. Много отъ съврѣменнитѣ хора подържатъ, че човѣкъ трѣбва да се кали въ живота си, да стане смѣлъ и рѣшителенъ, да не се плаши отъ нищо, даже и ако стане нужда да коли и убива. Казвамъ: такива разсѫждения не водятъ къмъ добъръ край. Само грънчарьтъ има право да разрушава своитѣ грънци, понеже той е майсторъ и може отъ ново да ги създаде. Който не знае да прави грънци, нѣма право да разрушава грънцитѣ, които грънчарьтъ е създалъ. Ввѣки, Който се опита да руши грънцитѣ на грънчаря, той се вика подъ отговорность.\n„Какъ ти се отвориха очитѣ?“ Ако зададатъ този въпросъ на нѣкой теософъ, или евангелистъ, или православенъ, всѣки ще даде свои обяснения, но като зададоха този въпросъ на Христа, Той отговори: „Този слѣпъ отъ рождението си човѣкъ трѣбваше да прогледа, за да се прояви славата Божия.“ Много нѣщо е говорилъ Христосъ и по този, и по редъ други въпроси, но всичко, което Христосъ е говорилъ на врѣмето си, не е написано. За насъ сѫ останали само извадки отъ това, което Христосъ е говорилъ нѣкога, но мѫдриятъ, разумниятъ човѣкъ отъ малкото може да извади много нѣщо; глупавиятъ — обратно: отъ многото вади малко и то изкривено и изопачено.\nЗа обяснение на тази мисъль ще ви приведа слѣдния примѣръ. Единъ ревнивъ мѫжъ отива съ жена си на гости при свой приятель, дѣто били събрани много хора. По едно врѣме той забѣлѣзва, че единъ красивъ господинъ отъ гоститѣ се прозява и веднага слѣдъ това и неговата жена се прозява. Като ревнивъ, той си помислилъ, че този господинъ и жена му се наговарятъ нѣщо и си даватъ нѣкакъвъ знакъ. Той се много разгнѣвилъ и започналъ да мисли, по какъвъ начинъ да отмъсти на жена си. Отиватъ си въ кѫщи, но цѣла нощь той не могълъ да заспи, мислилъ, по какъвъ по-жестокъ начинъ да накаже жена си. Най-послѣ му дохожда мисъльта да я обѣси. Като ставатъ сутриньта, той казва на жена си: „Хайде, да отидемъ днесъ въ гората да насѣчемъ дърва.“ Тя се съгласила. Тръгватъ двамата заедно. Като стигнали въ гората, той започналъ да ходи отъ дърво на дърво, да търси по здраво и яко дърво. Жената наблюдавала, какво прави мѫжътъ ѝ, и го запитала: „Какво ходишъ отъ дърво на дърво, както прозявката отъ човѣкъ на човѣкъ?“— Така ли е, жена? Нима прозявката така ходи отъ човѣкъ на човѣкъ? Азъ не знаехъ това и бѣхъ тръгналъ да те бѣся, търсихъ подходяще дърво за тази цѣль.\nХристосъ казва на ученицитѣ си, че слѣпиятъ трѣбваше да прогледа, за да се прославятъ дѣлата Божии и да се прояви Неговата слава. Други подържатъ, че слѣпиятъ е прогледалъ, понеже е ликвидиралъ вече съ своята карма. Питамъ: кое е началото и кое края на кармата? Какъ е произлѣзла тя? — На тия въпроси никой не може да отговори съ положителность. Никой не може да обясни причината на кармата. Ако е вѣрно, че човѣкъ е произлѣзалъ отъ Бога, питамъ: какъ е възможно отъ такова съвършено сѫщество, каквото е Богъ, да излѣзе човѣкътъ, който е изложенъ всѣки моментъ на грѣхове и падения? Когато запитали единъ великъ адептъ отъ Египетъ за произхода на грѣха, той стисналъ само устата си и нищо не отговорилъ. Има нѣща, за които ние не можемъ да говоримъ. Ако човѣкъ рече да обясни произхода на злото, той ще поквари цѣлото човѣчество. Затова, именно, този въпросъ не трѣбва и не може да се п о в д и г а. Защо? — Ако се заеме съ обясняване произхода на злото, той ще възобнови всички изопачени форми и дѣяния на миналото. Какво ще се придобие отъ това? — Нищо полезно, а само разрушения. Българинътъ, като се ползува отъ опитностьта на миналото, казва: „Да спи зло подъ камъкъ!“ Днесъ всички държавници разискватъ върху произхода на злото, търсятъ виновницитѣ за неуспѣхитѣ на държавата, но можаха ли да постигнатъ нѣщо добро отъ това? Намѣриха ли виновницитѣ? Оправиха ли работитѣ на държавата си? Българитѣ, напримѣръ, казватъ: „Великъ царь бѣше Симеонъ велики! Великъ царь бѣше Самуилъ!“ Питамъ: какво остана отъ великата България на Симеона велики и на царь Самуила? Смѣшно е човѣкъ да се хвали съ нѣща, които вече не сѫществуватъ. Смѣшни сѫ българитѣ, като се хвалятъ съ величието на нѣкогашна България. Да се хвали и гордѣе човѣкъ съ нѣкакво минало величие, това е лъжлива философия. По този начинъ съврѣменното човѣчество не може да се възпита. Обаче, днесъ всички съврѣменни народи се възпитаватъ именно по този начинъ, което показва, че тѣ вървятъ въ кривъ пѫтъ на своето развитие. Има нѣщо велико въ свѣта, но то не е нито великата България, нито великата Франция, нито великата Германия, нито великата Америка, нито великата Русия, нито великата Япония, нито великия Китай, нито кой и да е народъ. Единственото велико нѣщо въ свѣта е Любовьта. И всѣки, който иска да има нѣщо велико въ свѣта, той трѣбва да се стреми да постигне Любовьта. Всѣки ученъ човѣкъ, билъ той философъ, поетъ, музикантъ или художникъ, който иска да бѫде великъ, трѣбва да започне съ Любовьта.\nЩе кажете: „Какъ да започнемъ съ Любовьта?“ — Всички хора иматъ опитности отъ Любовьта. Днесъ всички проповѣдници, всички свещеници говорятъ все за Христа, за Любовьта; всички иматъ желание да започнатъ съ Любовьта. Защо се обличатъ, напримѣръ, красивитѣ моми и момци? — За Любовьта. Защо учи човѣкъ? — За Любовьта. Нѣкой казва, че иска да стане ученъ за народа си, да го повдигне. Не, всѣки човѣкъ има единъ вѫтрѣшенъ обектъ въ себе си, за който иска да стане ученъ и великъ. Всѣки ученъ, всѣки поетъ, всѣки музикантъ, всѣки художникъ, всѣки философъ иска да стане великъ само за едного! Всички хора се трудятъ, работятъ, учатъ, пишатъ и пѣятъ само за едного, а не за много. Кой е този единиятъ? — Той не може да се опрѣдѣли. За него не може да се говори. Както не може да се говори за злото, така сѫщо не може да се говори и за доброто. Не искайте да ви обясняватъ, какво нѣщо е доброто и какъ е произлѣзло. Мислете за доброто, желайте го, но не го обяснявайте. Ако искате да си обясните, какво прѣдставлява доброто въ широкъ смисълъ на думата, ще спънете своето развитие, ще се разрушите и ще се прѣситите. Прѣсищането подразбира обяснение на нѣщата. Когато нѣкой човѣкъ иска да му се сипе повече отколкото трѣбва, той се прѣсища. Любовьта не обича лакоми хора. Колкото ти сипе въ паничката, бѫди доволенъ, не искай повече. Ако човѣкъ може разумно да използува малкото, което сѫ му сипали, то ще му държи сито за хиляди години. Храната, която съврѣменнитѣ хора употрѣбяватъ, е мъртва, вслѣдствие на което въ нея се развиватъ миризливи отровни газове. Въ тази храна е започналъ вече процесъ на разлагане. Никой ангелъ не би се задоволилъ съ такава храна.\nИ говорѣха му: „Какъ ти се отвориха очитѣ?“ Той имъ отговори: „Единъ човѣкъ ми намаза очитѣ съ каль и азъ прогледахъ“ Защо Христосъ отвори очитѣ на този слѣпецъ, именно? Малко ли слѣпи хора имаше по това врѣме въ Израиль? Това сѫ въпроси, които мнозина съврѣменни хора си задаватъ. Азъ бихъ запиталъ тия хора слѣдното: за кого грѣе слънцето? Всѣки човѣкъ, който съзнава, че слънцето грѣе за него, дѣйствително грѣе за него. Не съзнава ли това нѣщо, и слънцето не грѣе за него. Всѣки човѣкъ, който съзнава, че слънцето грѣе за него, той ще има специална връзка съ слънчевитѣ лѫчи, които ще дѣйствуватъ върху него по особенъ начинъ. Не съзнава ли човѣкъ това нѣщо, тогава и слънцето не ще може да му въздѣйствува. И наистина, много хора се грѣятъ на слънцето, но то не имъ въздѣйствува, не може да ги лѣкува. Съврѣменнитѣ хора сѫ нещастни по причина на това, че допущатъ отрицателни мисли въ себе си. Всички хора живѣятъ съ съмнѣния. Тѣ се съмнѣватъ, дали има бѫдещъ животъ, дали Богъ сѫществува, дали хората съ които се срѣщатъ и разговарятъ, сѫ честни, дали нѣма да ги излъжатъ и т. н. Има редъ правила, както и цѣла азбука, по която вие може да познаете честния, добрия човѣкъ. Това е наука, това е знание, съ което не трѣбва да ловите хората, като дедективи, но то трѣбва да се употрѣбява за вашето самовъзпитание, за облагородяване на вашата душа. Само смирениятъ човѣкъ може да се ползува отъ това знание. Който придобие това знание, той ще стане великъ, ученъ човѣкъ. Този ученъ човѣкъ ще бѫде посрѣщанъ навсѣкѫдѣ съ почести и слава, но отиде ли всрѣдъ живата природа, той остава своята торбичка отвънъ, сѣда смирено прѣдъ нея и започва да слуша, като малко дѣте нейнитѣ уроци. Запѫтите ли се къмъ живата природа съ съзнание на великъ, ученъ човѣкъ, тя нѣма да ви допусне даже до вратата си. Смирение се изисква отъ всѣки човѣкъ! Живата природа е вложила всичко въ васъ, и всѣки моментъ тя ви съдѣйствува за разработване на вашитѣ мисли и чувства. Тя, като грижлива майка, всѣки часъ ви обръща внимание на всичко, което става около васъ. Запримѣръ, вие отъ толкова години страдате, не знаете, защо страдате; радвате се, не знаете защо се радвате; мразите нѣкого, не знаете, защо го мразите; обичате нѣкого, не знаете, защо го обичате. Кой е основниятъ мотивъ да обичате нѣкого? Казвате: „Този човѣкъ има душа, затова го обичамъ.“ — Това още не е мотивъ, за да обичашъ нѣкого. Всѣки човѣкъ, който вѣрва въ Любовьта, се рѫководи отъ нея и знае, че този законъ никога не се измѣня. Когато нѣкой казва, че любилъ нѣкого и послѣ го разлюбилъ, това сѫ само състояния на неговото сърце и на неговия умъ. Това още не е законътъ на Любовьта. Да те обичатъ хората, това значи да те качатъ на сцената да прѣдставишъ нѣкаква роль. Днесъ играешъ роля, напримѣръ, на нѣкой царь, но като слѣзешъ отъ сцената, ти си вече обикновенъ човѣкъ. На другия день не те обичатъ. Другъ човѣкъ излѣзе на сцената, играе роля на нѣкой поетъ, декламира, възпѣва нѣщо, но щомъ слѣзе отъ сцената, става пакъ обикновенъ човѣкъ. Значи, човѣкътъ когото обичатъ, играе роля на царь, а не е царь; играе роля на поетъ, а не е поетъ.\nПитамъ: какъвъ трѣбва да бѫде поетътъ? — Поетътъ трѣбва да бѫде човѣкъ съ възвишенъ идеалъ! Въ едно прѣдание се разправя, че когато Господъ рѣшилъ да раздаде дарбитѣ и способноститѣ между хората, за тази цѣль изпратилъ единъ отъ своитѣ ангели на земята, той да извърши тази работа. Ангелътъ взелъ една голѣма торба, въ която турилъ всички дарби и способности, метналъ я на гърба си и тръгналъ къмъ земята да изпълни точно зададената му отъ Бога задача. Като слѣзалъ на земята, той срѣщналъ една много красива мома, царска дъщеря, и се спрѣлъ да я разгледа, искалъ да види, какво нѣщо е това, което Богъ е създалъ. Обаче, отъ красотата на царската дъщеря този ангелъ се захласналъ и не забѣлѣзалъ, какъ торбата съ дарбитѣ и способноститѣ се отворила и всичко, което било въ нея се разпръснало по земята. Когато се сѣтилъ за своята задача, вече било късно. Той не могълъ да я изпълни, защото отъ неговото захласване се възползували хората. Той видѣлъ, какъ всѣки човѣкъ си взелъ, каквато дарба и способность искалъ. Всички били разграбени. Замисленъ и тъженъ станалъ ангелътъ, когато изведнажъ чува гласъ, който казва: „Ами за мене нищо ли не остана?“— Кой си ти? — Азъ съмъ поетътъ. — Има нѣщо и за тебе, но то не е за този свѣтъ. Това, което можешъ да вземешъ, то е отъ онзи свѣтъ, затова ти трѣбва да държишъ главата си постоянно нагорѣ. И така всѣки човѣкъ, който иска да стане поетъ, погледътъ му всѣкога трѣбва да бѫде объркатъ нагорѣ. Не гледа ли нагорѣ, поетъ не може да стане. Освѣнъ това, поетътъ не трѣбва да бѫде дебелъ, съ благоутробие; той трѣбва да бѫде сухичъкъ, нѣженъ човѣкъ. Поетътъ трѣбва да има отзивчиво сърце и чувствителна душа, да влиза въ положението на всички страдащи. Не е поетъ този, който описва страданията на хората, безъ той самъ да ги разбира. Истинскиятъ поетъ описва страданията на хората, но като благо за човѣшката душа. Поетътъ трѣбва да описва и мѫчнотиитѣ на живота, но като благо за човѣшкия духъ. Обаче, самиятъ поетъ трѣбва да има опитности, да е страдалъ и да се е мѫчилъ. Той може да се смущава отъ страданията, безъ самъ да е смутенъ.\nЩе ви приведа два примѣра отъ английския животъ, които илюстриратъ резултатитѣ на Любовьта и на безлюбието. Въ първия примѣръ се говори за единъ англичанинъ, на име Самуилъ Скитъ, който се влюбилъ въ една англичанка, Фили Бѫтъ. Самуилъ Скитъ билъ ученъ човѣкъ, но по убѣждения голѣмъ материалистъ. Прѣди да се ожени за своята любима, той си мислилъ: „Смисълътъ на живота не седи въ любовьта къмъ науката, нито въ усилената работа, но въ яденето, въ пиенето и въ удоволствията. Така ще възпитамъ и своята любима, за да се разберемъ добрѣ.“ И наистина, той се оженва и успѣва да повлияе и на своята любима жена въ този духъ. Тѣ яли, пили, но скоро разрушили своя животъ. Жена му станала нѣкѫдѣ танцьорка и много скоро загубила силитѣ на своя животъ. Още на 40 годишната си възрасть тя заболѣва и умира въ една отъ английскитѣ болници самотна, като послѣдна сиромахкиня въ свѣта. Мѫжътъ ѝ сѫщо се опропастилъ.\nВъ втория примѣръ се говори за единъ англичанинъ Хауптманъ и неговата любима Елизабетъ. И двамата били любознателни. Започнали да посѣщаватъ научни дружества и институти, записали се въ университетъ да слѣдватъ висша наука и въ продължение на нѣколко годишенъ усиленъ умственъ трудъ, той се прочулъ като извѣстенъ ученъ човѣкъ, а тя — като добра и знаменита поетеса. Казвамъ: който иска да се ползува отъ врѣменнитѣ блага на живота, ще има резултата на първитѣ двама — на Самуилъ Скитъ и Фили Бѫтъ. Тѣзи блага носятъ разрушение на живота. Всѣко благо, което лишава човѣка отъ Любовьта, то не е истинско. Всѣко благо, което внася въ човѣка Любовьта и му служи като проводникъ въ живота, то е истинско. Такова благо е, напримѣръ, нашата права мисъль. Всѣки, който иска да се ползува отъ вѣчнитѣ блага на живота, трѣбва да слѣдва примѣра на англичанина Хауптманъ и неговата любима Елизабетъ. Такива трѣбва да бѫдатъ вашитѣ приятели и приятелки въ живота! Приятель може да се нарече само онзи човѣкъ, който дава импулсъ на човѣшката душа. Искрени и честни трѣбва да бѫдатъ съврѣменнитѣ хора! Тѣ трѣбва да иматъ импулсъ къмъ науката. Каква наука трѣбва да изучаватъ тѣ? — Науката на Любовьта. То значи: всѣки човѣкъ, който иска да учи, или който иска да работи нѣщо, трѣбва да върши всичко това по любовь а не по принуждение. Нѣкои хора ставатъ учени по принуждение, а не отъ любовь. Други пъкъ заематъ извѣстни служби, не по влѣчение, но по принуждение, понеже тѣзи служби имъ даватъ по-голѣми облаги. Днесъ сиромашията прави хората учени, тя ги кара да работятъ това, което не искатъ. Ние нѣмаме нищо противъ материалнитѣ облаги на човѣка, но казвамъ: ако паритѣ сѫ въ състояние да заставятъ човѣка да работи 10—12 часа на день отъ любовь, разбирамъ. Обаче, ние виждаме, че тамъ, дѣто Любовьта отсѫтствува, хората работятъ насила; тамъ, дѣто насилието дѣйствува, резултатитѣ не сѫ добри. Вижте, какво прави учениятъ, който обича своя прѣдметъ. Той посвѣщава цѣли 30—40 години отъ своя животъ върху единъ наученъ въпросъ. Той работи денонощно, безъ принуждение отъ страна на кого и да е, защото обича работата си. И неговитѣ усилия винаги даватъ добъръ плодъ. Само Любовьта е въ състояние да застави човѣка да работи денонощно, съ радость и бодрость на духа. Нѣкои казватъ: „Който работи отъ любовь, той гладенъ умира.“ Питамъ: който работи за пари, не умира ли гладенъ? — И той умира гладенъ. Изобщо всички хора умиратъ гладни. Най-важното положение въ свѣта е да не умираме гладни, Когато човѣчеството дойде до това състояние, хората да не умиратъ гладни, то е разрѣшило най-важния въпросъ на живота. Човѣчеството би построило великъ паметникъ въ знакъ на благодарность на онзи човѣкъ, който би могълъ да разрѣши този въпросъ.\nИ говорѣха му: „Какъ ти се отвориха очитѣ?“ Учениятъ човѣкъ не трѣбва да бѫде слѣпъ. Явява се нѣкой ученъ човѣкъ между хората и започва да имъ говори за природата, за Бога, а самитѣ, негови понятия по тѣзи въпроси не сѫ оформени. Явява се нѣкой поетъ и започва да говори за душата, а той самъ не я разбира. Явява се единъ философъ и започва да говори за създаването на свѣта, а той самъ не разбира причинитѣ и послѣдствията на нѣщата. Явява се единъ математикъ и започва да прави изчисления за разстоянието на небеснитѣ свѣтила едно отъ друго, а той самъ не знае, защо му сѫ тия изчисления. Всѣки ученъ, който прави тия изчисления, трѣбва да знае, че небеснитѣ тѣла иматъ извѣстна съотношения помежду си. Всѣки ученъ трѣбва да знае дълбокитѣ причини, поради които врѣмето е раздѣлено на години; годината отъ своя страна, е раздѣлена на 365 дни; деньтъ е раздѣленъ на 24 часа; часътъ е раздѣленъ на 60 минути, а минутата — на 60 секунди. Това дѣление произволно ли е или има нѣкаква дълбока причина? Защо, именно, мѣсечината прави нѣкакви си лъкатушения, ту въ лѣво, ту въ дѣсно? Не можеше ли тя да се върти около слънцето, както земята се върти около него? Всѣки ученъ трѣбва да знае, че между небеснитѣ тѣла и човѣка сѫщо така има извѣстни съотношения. Всѣки човѣкъ има въ себе си по едно слънце, по една мѣсечина и сѫщо по толкова звѣзди, колкото има и въ цѣлата слънчева система. Въ това отношение той прѣдставлява малка, микроскопическа вселена. Между външното физическо слънце и слънцето, което се намира въ центъра на човѣшката душа има извѣстно съотношение. И когато между външното слънце и слънцето, което е въ душата на човѣка има извѣстно съотношение, въ човѣка настава приятна вѫтрѣшна хармония. Понѣкога, обаче, вънъ е топло, а вѫтрѣ въ човѣка е студено. Случва се и обратното. Нѣкой казва: „Хладно ми е на душата.“ Това показва, че човѣкъ отъ памти-вѣка е разбиралъ, какво топлината на човѣшката душа се произвежда отъ Любовьта. Когато човѣкъ обикне нѣкого, въ него наставатъ вече нѣкакви промѣни. Истинската любовь прѣдизвиква извѣстно разширение въ човѣка. По това той може да познае дали любовьта му е силна. Всѣки самъ трѣбва да изучава тия размѣри на разширение. Духовната любовь прѣдизвиква по-малко разширение, отколкото физическата, но затова пъкъ крѫгътъ, който се образува при нея, е по-равномѣренъ. За въ бѫдеще, по размѣритѣ на разширението, хората ще могатъ да познаватъ качеството и силата, както на своята любовь, така и на любовьта у другитѣ хора. Тогава младитѣ моми и момци нѣма да се разочароватъ въ любовьта си, но прѣдварително ще знаятъ, кой какво прѣдставлява въ своята любовь. Всичко е написано въ човѣка — нѣма нищо скрито-покрито. Който иска да знае, какъвъ ще бѫде неговиятъ животъ, нека отиде при нѣкой знаменитъ хиромантикъ, или френологъ, или физиогномистъ и му заплати извѣстно възнаграждение, и той ще му каже всичко до най-малки подробности. Когато нѣкой момъкъ иска да се жени, нека отиде при нѣкой астрологъ, той ще му каже всичко, което го интересува. Най-напрѣдъ ще вземе отъ него слѣднитѣ данни: датата на рождението му, годината, деньтъ, часътъ, минутитѣ и секундитѣ. Слѣдъ това ще го запита за името на баща му и на майка му, на дѣдо му и на баба му и т. н. Като събере всички нужни данни, този астрологъ ще му опрѣдѣли, за каква мома ще се ожени, какъ ще живѣятъ, колко дѣца ще иматъ, здрави ли ще бѫдатъ, или не; ако болѣдуватъ, той ще може да опрѣдѣли, кой лѣкарь ще ги лѣкува и т. н. По този начинъ той ще направи подробенъ хороскопъ на този младъ човѣкъ, ще му го врѫчи, като опрѣдѣли и нужната за себе си такса. Слѣдъ врѣме този младъ човѣкъ ще провѣри, че всичко, което му е било прѣдсказано, се сбѫдва точь въ точь. Ще кажете: „Това е едно съвпадение.“ — Добрѣ, може да имаме единъ, два, три и повече пѫти съвпадения, но ако тия съвпадения се случватъ много пѫти, това вече говори, че прѣдъ насъ стои наука, а не нѣкакви произволни гадания. Въпрѣки тия точни данни, все пакъ съврѣменнитѣ астролози и хиромантици още не сѫ достигнали до онази абсолютна, положителна наука, къмъ която се стремятъ всички хора.\nКазвамъ: днесъ всички хора се нуждаятъ отъ тази вѣлика положителна наука. Българитѣ казватъ за нѣкого: „Този човѣкъ се ожени въ слѣпата сѫбота.“ — Всѣка женитба, която става въ слѣпата сѫбота, не е истинска женитба. За да започне човѣкъ своята работа, очитѣ на слѣпата сѫбота, както и неговитѣ очи трѣбва да се отворятъ. Който иска да се жени, трѣбва да отиде при нѣкой човѣкъ, като Исуса, и да го запита, трѣбва ли да се жени. Когато прѣдъ човѣка се изпрѣчи въпроса за женитбата, той трѣбва да се вдълбочи въ себе си, да се обърне къмъ Господа и да Го запита, трѣбва ли да се жени. Слѣдъ това трѣбва да се обърне къмъ своята майка и къмъ своя баща и най-послѣ да запита и себе си. И ако отъ тритѣ мѣста получи положителенъ отговоръ, тогава нека пристѫпи къмъ рѣшението на този въпросъ. Само по този начинъ той ще получи благословението на Господа, на баща си, на майка си и ще бѫде щастливъ въ своя животъ. Днесъ, когато двама млади се обичатъ, тѣ криятъ отъ баща си и отъ майка си, че се обичатъ, че мислятъ да се женятъ. Тия млади често не си отговарятъ, но мислятъ, че като се оженятъ, ще се разбератъ. Тя е идеалистка, а той материалистъ, но тя си казва: „Нищо, като се оженимъ, той ще се обърне, ще приеме моитѣ убѣждения; нищо отъ това, че сега ми се присмива. Не, човѣкъ не може тъй лесно да се обръща, както младата мома си мисли. Черното не може лесно да се прѣвърне въ бѣло.\nЕто защо, при прѣсъздаване на обществото се изисква голѣма разумность. Днесъ цѣлото човѣчество носи недѫзитѣ на своитѣ дѣди и прадѣди, отъ които трѣбва напълно да се освободи, за да дойде новото въ него. Понѣкога човѣкъ вѣрва, а понѣкога не вѣрва. Това се дължи на редъ съмнѣния, които възникватъ дълбоко въ неговата душа. Коя е причината за това съмнѣние? — То се дължи на вѫтрѣшното съотвѣтствие между даденъ човѣкъ и неговитѣ дѣди и прадѣди, вслѣдствие на което той прѣживява нѣкои тѣхни състояния.\nКазвамъ; истинската наука, която иде въ свѣта, ще обясни всички тия състояния, и тогава човѣкъ ще може да води съзнателенъ и разуменъ животъ. Казвате: „Ние трѣбва да бѫдемъ религиозени!“ — Вѣрно е, че човѣкъ трѣбва да бѫде религиозенъ, но на какво трѣбва да почива неговата религия? — Религията трѣбва да включва въ себе си три неизмѣнни закона: закона на Любовьта, закона на Мѫдростьта и закона на Истината. Любовьта съдържа въ себе си живота. Мѫдростьта дава свѣтлина и знание на хората, както и методи, чрѣзъ които тѣ могатъ да работятъ. Истината носи свобода и просторъ. Въ всѣка религия човѣкъ индивидуално, както и всички хора колективно, могатъ да бѫдатъ щастливи. Щастието е резултатъ на човѣшката любовь, т, е. на Любовьта между хората.\nЕдинъ адептъ повиква магарето да се разговаря съ него и го запитва: „Какъ дойде нещастието върху тебе?“ То отговорило: „Когато Господъ ме създаде, извика ме единъ день да видя една красива жена. Като я видѣхъ, азъ се произнесохъ за нея. Отъ тозъ моментъ станахъ магаре и започвахъ да рева. Не трѣбваше да се произнасямъ, а само да гледамъ. Като ученикъ, моята задача не бѣше тази, да изказвамъ своето мнѣние прѣдъ Господа. Въпрѣки това, азъ намѣрихъ една философия въ живота си, която като прилагамъ, ще мога да изправя погрѣшката си.“— Въ какво седи твоята философия? — Моята философия седи въ слѣдното: когато господарьтъ ми ме товари, азъ се радвамъ, защото той е доволенъ, че ще си свърши работата. Когато пъкъ ме разтоваря, той скърби, но азъ се радвамъ, че ще мога да си почина и да се почувствувамъ малко свободенъ. Когато ме товарятъ, казвамъ: „Да е живъ господарьтъ ми!“ Когато ме разтоварватъ, казвамъ: „Да е живо магарето!“ Значи, магарето е намѣрило една максима, която, като прилага въ живота си, се чувствува щастливо и доволно при всички условия. Питамъ: вие намѣрили ли сте нѣкоя максима, съ която да бѫдете доволни поне като магарето?\nОтива единъ волъ при другъ, който оре на нивата и го пита: „Какъ се подчинявашъ на тази неволя? Гледамъ те цѣлъ день орешъ, прѣдъ никого не протестирашъ, доброволно носишъ тази тежка сѫдба. Не правишъ ли опитъ да се освободишъ?“ — Какво да правя? — отговорилъ първиятъ волъ. „Единъ день бѣхъ много гладенъ, срѣща ме този мой господарь и ми даде една торба съ плѣва. Азъ пъхнахъ главата си въ торбата, но въ това врѣме той метна отгорѣ ми единъ хомотъ и до день днешенъ останахъ при тѣзи условия. Сега ща не ща отивамъ да ора. Още повече, винаги задъ мене има остенъ, тъй че не мога никакъ да се противя. Какво да правя сега? По цѣли дни мисля върху лошото си положение, не намирамъ начинъ какъ да се освободя отъ своята тежка сѫдба.“ Казвамъ: както виждате, магарето е разрѣшило вече своя въпросъ, но волътъ тепърва го разрѣшава. Единъ день, когато волътъ разрѣши своя въпросъ, ще ви кажа, какъ го е разрѣшилъ, но до това врѣме нѣма да ви казвамъ нищо. Магарето разрѣши въпроса си много правилно.\nКазвате: „За да разрѣши човѣкъ нѣкой въпросъ правилно, той трѣбва да даде нѣкаква жертва.“ — Жертва трѣбва да се даде, но за кого? Нѣкой човѣкъ жертвува своя животъ за отечеството си, и всички казватъ: „Този човѣкъ даде много нѣщо за своето отечество.“ Питамъ: какъ мислите, какво би било, ако този човѣкъ бѣше пожертвувалъ своя животъ за Бога? Голѣма разлика има въ положението на човѣка, който жертвува своя животъ за отечеството си и въ положението на този, който жертвува живота си за Бога. Отечеството скоро забравя човѣка, който се е жертвувалъ за него. Докато България сѫществува, докато е велика, както и да е, но какво ще стане съ този човѣкъ, когато България прѣстане да сѫществува? Каква е гаранцията, че българскиятъ народъ ще сѫществува, напримѣръ, слѣдъ 2,000 години? Какво стана съ евреитѣ? Дѣ е еврейскиятъ народъ днесъ? Ако българитѣ сѫ умни, тѣ ще останатъ да сѫществуватъ като народъ, но ако не сѫ умни, тѣхната сѫдба нѣма да се различава отъ тази на всички изчезнали досега народи. Може да сѫществува само този народъ, който служи на Бога. Може да сѫществува само този народъ, който има разумни държавници, свещеници, бащи и майки. Всѣки народъ, който работи за Бога, ще има бѫдеще, ще има Божието благословение.\nВсѣки човѣкъ трѣбва да бѫде проникнатъ отъ една мисъль, отъ едно чувство въ своята душа — Любовь къмъ Бога! Не се свързвай съ никой човѣкъ, прѣди да си се свързалъ съ Бога! Не отивай при никой човѣкъ, докато не си отишълъ при Бога, при Любовьта, при Мѫдростьта, при Истината. Прѣди да имашъ славата на хората, стреми се къмъ славата Божия. Работи за славата Божия, ако искашъ да получишъ слава отъ хората. Такова е положението на Тагоре, когото българитѣ посрѣщнаха така добрѣ. Тѣ го посрѣщнаха съ цвѣтя и почести и съ думитѣ; „Добрѣ дошълъ, Учителю!“ Ако Тагоре бѣше държалъ друго поведение спрѣмо българитѣ, тѣ щѣха да му обърнатъ гръбъ, както евреитѣ обърнаха гръбъ къмъ Христа. Нима Христосъ първоначално не бѣше добрѣ приетъ отъ евреитѣ? — Тѣ Го приеха добрѣ, съ думитѣ: „Осанна вишнихъ!“ Не се мина, обаче, много врѣме, и тѣ обърнаха друга страница къмъ Него. И тогава, както и сега, хората се дѣлятъ на двѣ категории. И въ врѣмето на Христа имаше хора, които бѣха противъ Него; имаше и такива, които бѣха съ Христа. По сѫщия начинъ и днесъ едни хора мислятъ, че свѣтътъ може да се изправи съ любовь; други мислятъ, че свѣтътъ може да се изправи чрѣзъ насилия, чрѣзъ бѣсене, колене и т. н. Така мислятъ само неразумнитѣ, само ненормалнитѣ хора. — Не, свѣтътъ неможе да се поправи съ бѣсене, съ колене, съ насилие. Всички хора които мислятъ, че свѣтътъ може да се поправи чрѣзъ убийства, тѣ сѫ на кривъ пѫть. За такива хора Христосъ казва: „Тѣ сѫ отъ създание мира человѣкоубийци.“ Убийството е резултатъ на неразуменъ животъ. Казвате: „Разбойницитѣ, крадцитѣ, прѣстѫпницитѣ трѣбва да се убиватъ, да се прѣслѣдватъ.“ Добрѣ, съгласенъ съмъ съ васъ, но питамъ: „Какъ оправдавате убийствата на праведни, на религиозни хора и на хора съ убѣждения? Позволено ли е да се прѣслѣдватъ такива хора?“ Казвамъ: ако става въпросъ за примѣрна държава въ свѣта, съ разумни и добри закони, съ красивъ общественъ строй, съ дълбоки религиозни възгледи и принципи, съ чисти и възвишени отношения, това можеше да се види въ нѣкогашния Египетъ. Затова, именно еврейскиятъ народъ бѣше изпратенъ между египтянитѣ да се учи отъ тѣхъ на правилни и разумни разбирания за живота, за природата и за проявата на човѣшкия духъ.\nПитамъ: има ли нѣщо, по което българитѣ приличатъ, или се различаватъ отъ египтянитѣ? Ще кажете, че тѣ се различаватъ отъ тѣхъ по това, че сѫ християни. Въ какво седи тѣхното християнство? Истинскиятъ християнинъ изключва всѣкакво насилие отъ своя животъ. Така ли е въ сѫщность между християнитѣ? Който не е християнинъ и си служи съ насилие, то е другъ въпросъ. Христосъ е проповѣдвалъ: „Не противи се злому! Не убий!“ Въ този смисълъ, християнинътъ трѣбва: да върши нѣщата по свобода на своето съзнание, а не отъ страхъ. Нѣкои хора не прилагатъ убийството въ живота си, понеже сѫ страхливи, но душата на човѣка трѣбва да се разшири толкова много, че да обхване въ себе си всички живи сѫщества; и когато човѣкъ казва, че не трѣбва да се убива, той трѣбва да върши това отъ любовь къмъ всичко живо въ свѣта, а не отъ страхъ. Днесъ всѣки царь се движи изъ своята държава придруженъ отъ стражари, войници, които го пазятъ на всѣка крачка. Това говори, какво е положението на народитѣ днесъ. Всѣки царь на земята има свои приятели, но сѫщеврѣменно той има и свои неприятели. Така ли ще бѫде, обаче, ако той живѣе въ държава, чийто поданици сѫ хора на Любовьта? На какво щастие може да се надѣва една държава, чийто държавенъ глава, чиито министри сѫ всѣки моментъ на щтрекъ за своя животъ.\nСъврѣменнитѣ хора вѣрватъ въ късметъ, въ лотария, въ щастие, дошло неочаквано, отвънъ нѣкѫдѣ. И затова много хора казватъ: „Врѣмето ще оправи работитѣ.“ — Не, врѣмето не може да оправи работитѣ, то само ги хроникира. Когато нѣкой човѣкъ отиде при врѣмето, той ще получи слѣдния отговоръ отъ него: „Ти трѣбва да отидешъ при живата природа, да те научи на своитѣ закони, да ти покаже, какъ трѣбва да се живѣе. Слѣдъ това трѣбва да отидешъ при Бога, да ти покаже, че въ цѣлата вселена сѫществува само единъ великъ законъ, който включва въ себе си Любовьта, Мѫдростьта и Истината, а тѣ отъ своя страна свързватъ всички сѫщества по цѣлата вселена.“ Казвате: „Щомъ сѫществува само единъ законъ въ цѣлата вселена, значи навредъ въ свѣта има еднообразие. — Не, въ великия Божи законъ се крие разнообразието на цѣлата вселена. Има вече системи, които съ извънъ лошитѣ условия на живота, и сѫществата тамъ водятъ ангелски животъ. Нашата система, обаче, още не е минала изкуплението си. Скоро и тя ще мине прѣзъ границитѣ на 13-та сфера и ще придобие своето изкупление. Когато тя придобие това изкупление, за земята ще настане такова посрѣщане, каквото свѣтътъ никога не е виждалъ: ангелитѣ ще развѣватъ своитѣ знамена, ще слизатъ и ще възлизатъ нагорѣ, пѣсни ще пѣятъ, музики ще свирятъ — навредъ радость ще цари. Единъ день, когато стане това нѣщо, всички ще повѣрватъ и ще кажатъ: „Казано е било нѣкога това.“ Велико ще бѫде посрѣщането на земята! Тя е красива мома, която носи въ обятията си хиляди и милиарди дѣца. Когато се яви при Господа, тя ще каже: „Господи, Ти ми даде тия дѣца да ги отгледамъ. Ето, азъ Ти ги връщамъ вече отрасли и разумни!“ Земята е велика кърмилница все на красиви моми и момци. Съврѣменнитѣ хора сѫ сирачета, които земята се е наела да отглежда. Като ги отгледа, тя ще ги занесе при Господа. Мнозина казватъ: „Голѣмъ философъ е съврѣменниятъ човѣкъ!“ Какъвъ философъ е той? —Сираче е съврѣменниятъ човѣкъ, изпратенъ на земята да се отгледа и възпита.\n„Какъ ти се отвориха очитѣ?“ Азъ желая днесъ очитѣ ви да се отворятъ, като на слѣпия човѣкъ, да прозрѣте, че по хубаво нѣщо отъ природата нѣма; и по-голѣма свобода отъ тази, която природата е създала за човѣка, нѣма; по-велико и по-благо сѫщество отъ Бога, нѣма. И най-послѣ, всѣки трѣбва да съзнае, че по-добъръ ученикъ и сѫщеврѣмено по-добъръ Учитель отъ Бога, нѣма. Всички ние трѣбва да бѫдемъ ученици на великото Божествено учение и да Го носимъ навредъ въ свѣта смѣло и рѣшително. Единъ день, когато сърцата на хората се разширятъ, умътъ имъ се просвети и духътъ имъ се укрѣпи, тѣ ще бѫдатъ въ велико общение съ всички съвършени сѫщества, както и съ всички сѫщества, които съ завършили вече своето развитие на земята. Тогава хората ще заживѣятъ щастливъ животъ помежду си и нѣма да считатъ, че това или онова вѣрую е сектанство. — Не, всѣко вѣрую, което носи за човѣка щастливъ животъ, то е вѣрую, което включва въ себе си Любовьта, Мѫдростьта и Истината. За този животъ се говори въ 8 глава на Притчитѣ: „И веселѣхъ се всѣкога прѣдъ Него. Веселѣхъ се на обитаемата Негова земя; и наслаждението ми бѣше съ человѣческитѣ синове.“ Значи, има една обитаема земя, дѣто всички хора ще се събератъ. Нашата земя ще ни доведе до пристанището на тази обитаема земя и тамъ ще спре. Колко врѣме ще прѣседи нашата земя на това пристанище?\nТова, което ще стане и за което сега ви говоря е славно и велико, но то се отнася за далечното бѫдеще, Сега отъ всички се изисква стабилна вѣра въ доброто, да знаете, че никой не може да ви излъже. Защо? — Понеже Богъ прониква цѣлия свѣтъ. Всѣки, който се опита да излъже кого и да е, той засѣга Божествения Духъ. Никой не може да ви отнеме отъ Божиитѣ рѫцѣ и да ви направи нѣкаква пакость, понеже той самъ ще се натъкне въ рѫцѣтѣ Му. Страданията, прѣзъ които човѣчеството минава, съ врѣменни; тѣ съ илюзии на земния животъ. Нѣма страдания, които да засѣгатъ изцѣло човѣка. Външно човѣкъ може да бѫде ограниченъ, но въ душата си той е абсолютно свободенъ. Когато блудния синъ се върна при баща си, заклаха за него едно теле. Защо? — Защото той се освободи вече отъ ограничителнитѣ условия на своя животъ. Сѫщото нѣщо виждаме и при Сократа. Прѣди смъртьта си той казваше на своитѣ приятели: „Когато излѣза отъ тѣлото си, т. е. отъ ограничителнитѣ условия на своя животъ, заколете едно пиле за мене!“ Сократъ не искаше за себе си теле, но само едно пиле, което говори за това, че той не е билъ човѣкъ съ голѣми изисквания и претенции. Сѫщеврѣменно това показва и широтата на гръцката душа. Кое прави Гърция велика? — Нейнитѣ велики хора. Съ тѣхъ се слави и до днесъ Гърция. Въ какво седи величието на всички народи? — Въ тѣхния духъ. Величието на всички народи седи въ душитѣ и духоветѣ на тѣхнитѣ велики хора. Величието на единъ народъ седи въ сплотяването на всички хора въ този народъ. Тъй трѣбва да се възпитаватъ всички народи. Така трѣбва да се възпитаватъ и българитѣ. Тѣ сѫ свързани съ цѣлото славянство, съ всички народи, съ всички разумни и възвишени сѫщества, и всички заедно работятъ за една обща идея — идване Царството Божие на земята. Мнозина мислятъ, че България може да стане велика, като се изолира отъ другитѣ народи. — Това е немислимо! Между всички удове на човѣшкия организъмъ има извѣстна зависимость, която показва, че функциитѣ на единъ органъ зависятъ отъ правилното функциониране на другитѣ органи. Въ това отношение всѣки органъ има своя опрѣдѣлена служба, своя опрѣдѣлена голѣмина и извѣстно съотношение къмъ другитѣ органи на общия организъмъ. Ако измѣните голѣмината на нѣкой органъ и го направите, напримѣръ, два пѫти по-голѣмъ, отколкото трѣбва, съ това ще създадете нещастието на цѣлия организъмъ. Такова е отношението и на всѣки народъ къмъ великия Божественъ организъмъ. Българитѣ, както и всички други народи иматъ желание да станатъ голѣмъ, великъ народъ. Това желание е естествено, но въпросътъ е, въ какво трѣбва да се заключава величието на единъ народъ? Не е въпросътъ малкиятъ пръстъ на рѣката да стане два пъти по-голѣмъ, отколкото е сега. Значението и важностьта на малкия пръстъ се заключава въ това, да се използуватъ въ добра смисълъ неговитѣ енергии. Казватъ за нѣкой човѣкъ: „Очитѣ на този човѣкъ трѣбва да бѫдатъ по-голѣми.“ — Колко по-голѣми, като на бухала ли? За другъ нѣкой казватъ: „Очитѣ на този човѣкъ трѣбва да бѫдатъ по-малки.“ — Като на къртицата ли? Очитѣ на човѣка не трѣбва да бѫдатъ нито голѣми, като на бухала, нито малки, като на къртицата. Очитѣ на човѣка трѣбва да бѫдатъ като очитѣ на този човѣкъ, който може да възприема топлината на Любовьта, свѣтлината на Мѫдростьта и красотата на Истината. Човѣкъ е само онзи, който може да възприема топлината на Любовьта, свѣтлината на Мѫдростьта и красотата на Истината. Само този човѣкъ може да каже: „Слѣпъ бѣхъ едно врѣме, но сега прогледахъ!“\n„Кой ти отвори очитѣ?“ — Човѣкътъ, който се казва Исусъ. Какво означава буквата И въ името на Исуса? — На египетски езикъ буквата И означава начало на нѣщата. Исусъ е първиятъ човѣкъ, който излѣзе отъ началото на нѣщата т. е. отъ Любовьта, отъ Бога. Тази буква означава още и Истината. Всѣки човѣкъ трѣбва да съдържа тази буква въ себе си. Съ буквата Л се пише думата Любовь, но сѫщеврѣменно се пише и думата лъжа. Това опорочава донѣкѫдѣ значението на буквата Л. Обаче, поради Любовьта, буквата Л става свята, затова тя разкрива всѣкаква лъжа.\nИ тъй, разумниятъ животъ е необходимъ за всички хора, понеже той носи здраве въ себе си. Това учение, което ние проповѣдваме, изисква най-първо хората да бѫдатъ здрави. Физическото здраве опрѣдѣля качествата на човѣшката душа. Здравето не подразбира пълнота, но то носи радость и веселие въ живота на човѣка. Ако човѣкъ има добрѣ развита стомашна система, той има благородни чувства и правилна мисъль. Такъвъ човѣкъ е доволенъ отъ условията, въ които разумната природа го е поставила. Съньтъ на здравия човѣяъ е тихъ, спокоенъ, безъ никакво хъркане и шумъ. Това говори за хармония между неговитѣ чувства и мисли. Този човѣкъ се отличава съ вѫтрѣшно равновѣсие. Когато видите нѣкой човѣкъ да спи правилно, безъ хъркане и шумъ, той прѣдставлява нѣщо красиво и приятно за наблюдение.\nДнесъ почти всички хора хъркатъ. Какво подразбира хъркането? —Осѫждане, одумване, мърморене. Какво правятъ съврѣменнитѣ хора? — Събератъ се нѣколко души помежду си, били тѣ учени или прости и започватъ: „Защо този човѣкъ постѫпилъ така, а не иначе? Защо този философъ се произнесълъ по еди-кой си въпросъ така, а не иначе?“ Това не е ли хъркане? Оставете всички тия нѣща настрана и спете тихо и спокойно! Съньтъ има голѣмо значение за правилното развитие на човѣка. Човѣкъ се учи само когато спи. Въ врѣме на тихъ и спокоенъ сънь, човѣкъ може да разрѣши всички най-трудни философски въпроси или всички най-трудни въпроси, които сѫ го смущавали прѣзъ деня. Който не може да спи спокойно, нека се упражнява въ това направление день, два, мѣсеци, година, докато най-послѣ придобие искуството да спи тихо и спокойно, безъ хъркане. Като ученици, правете разни опити. Напримѣръ, провѣрявайте разширението, което става у васъ при всички случаи на добро разположение. Послѣ измѣрвайте, какво намаление става въ широчината на врата ви при не добро разположение на духа. Всички тия опити прѣдставляватъ малки придобивки къмъ новата положителна наука.\n„Кой ти отвори очитѣ?“ — Човѣкътъ, Когото наричатъ Исусъ, взе малко каль, намаза очитѣ ми и азъ прогледахъ.\nИ тъй, невидимиятъ свѣтъ, Богъ желае да се отворятъ очитѣ на всички слѣпи хора и да кажатъ: „Слѣпи бѣхме досега, но отвориха се очитѣ ни и сега сѫ пълни съ Божията Любовь; умоветѣ ни сѫ пълни съ Божията Мѫдрость; душитѣ ни сѫ пълни съ Божията Истина. Сърцето на всѣки човѣкъ е пълно съ Божията Любовь, съ Божията Мѫдрость и съ Божията Истина дотолкова, доколкото то може да побере въ себе си.\nБесѣда отъ Учителя, държана на 21 Ноември, 1926 г. въ


Официални Рокли Асеновград / Abiturientska Roklya Minesota Mywedding Abiturientski Rokli / Материята е силно еластична и плътна. - Cutmaxi.com\nОфициални Рокли Асеновград / Abiturientska Roklya Minesota Mywedding Abiturientski Rokli / Материята е силно еластична и плътна.\nОфициални Рокли Асеновград / Abiturientska Roklya Minesota Mywedding Abiturientski Rokli / Материята е силно еластична и плътна.. Фирма „елегант е пазарно утвърдена в условията на сериозна конкуренция и в тежките финансови условия на българския пазар. Be queen бутик е официален представител на tarik ediz за българия. Официални рокли онлайн магазин за официални рокли, дълги и къси бални дамски дрехи, вечерни модели за специални поводи За налични цветове, разгледайте галерията. Магазин за сватбени и булчински рокли асеновград | официални и абитуриентски рокли за бал по поръчка > тоалети и rokli\nПерфектните рокли за вашия бал от български производители и дизайнери и елитни световни марки. Пазарната ниша, в която е намерила своето уникално място търпи непрекъснато развитие и. И е една от водещите. Официални рокли 104 в категория дрехи Официални рокли детски в категория ръст до 116 см.\nKrasivi Rokli Za Diplomirane 2020 2021 Snimka Modni Rokli Za Abiturientska Snimka Stilove from life.expertexpro.com\nДамски дрехи » рокли и сукмани. Къси и дълги бални рокли. Фирмата е създадена през 2011 година и оттогава до днес заема лидерски позиции в продажбата на среден и висок. Изберете своята неповторима визия днес! Материята е силно еластична и плътна. Пазарната ниша, в която е намерила своето уникално място търпи непрекъснато развитие и. Акцент от същия тюл е поставен в областта на бюста. Абитуриентски рокли официални тоалети осмели се да мечтаеш, осмели се да бъдеш, бъди различен !\nКолекция, създадена за уверената, властваща и силна жена.\nФирмата е създадена през 2011 година и оттогава до днес заема лидерски позиции в продажбата на среден и висок. Фирмата за абитуриентски и сватбени рокли мехита асеновград, е водеща в изработването и продажбата на официални вечерни тоалети на едро и дребно. Мехита асеновград е водеща фирма в изработка на абитуриентски рокли, сватбени, официални и вечерни тоалети Много често негови модели официални и бални рокли са носени на червения килим от световни звезди. Акцент от същия тюл е поставен в областта на бюста. Цар иван асен 46 тел: Абитуриентски рокли, бални рокли, 2021, прически, грим, съвети. Berna moda се намира на ул.марица №5, гр. Колекция официални рокли royal orchid колекция, създадена за жената кралица. Модна къща „mehita асеновград се занимава с изработката на сватбени рокли, вечерни рокли, абитуриентски рокли и официални тоалети с оригинален дизайн. Колекция, създадена за уверената, властваща и силна жена. Дамски дрехи » рокли и сукмани. Булчински и абитуриентски рокли град асеновград онлайн магазин,вечерни рокли,абитуриентски рокли,официални рокли и аксесоари\nДамски дрехи » рокли и сукмани. Официални рокли хл в категория дрехи; Колекция официални рокли royal orchid колекция, създадена за жената кралица. Булчински и абитуриентски рокли град асеновград онлайн магазин,вечерни рокли,абитуриентски рокли,официални рокли и аксесоари Официални рокли детски в категория ръст до 116 см.\nAbiturienstka Roklya 20002 Mehita Bulchinski Abiturientski I Oficialni Rokli Asenovgrad from mehita.eu\nАкцент от същия тюл е поставен в областта на бюста. Фирмата е създадена през 2003 г. Ние предлагаме голямо разнообразие от материи, модели и цветове. Фирма „елегант е пазарно утвърдена в условията на сериозна конкуренция и в тежките финансови условия на българския пазар. За налични цветове, разгледайте галерията. Официални рокли онлайн магазин за официални рокли, дълги и къси бални дамски дрехи, вечерни модели за специални поводи Be queen бутик е официален представител на tarik ediz за българия. Продавачът предлага изпращането на продукта с опцията сигурна доставка, която включва преглед и тест на стоката преди плащане.\nПрочети : Букпойнт : Ziezi Ostrieto Na Imperiyata Beitrage Facebook : (1) настоящите общи условия уреждат отношенията между букпойнт онлайн оод и.\nМного често негови модели официални и бални рокли са носени на червения килим от световни звезди.\nВпечатляващо разнообразие от къси и дълги официални рокли поръчай онлайн на супер цени от evizabg.com българско производство! Дамски рокли, сватбени рокли и мъжки костюми. Фирмата е създадена през 2003 г. Абитуриентски рокли официални тоалети осмели се да мечтаеш, осмели се да бъдеш, бъди различен ! Продавачът предлага изпращането на продукта с опцията сигурна доставка, която включва преглед и тест на стоката преди плащане. Фирма „елегант е пазарно утвърдена в условията на сериозна конкуренция и в тежките финансови условия на българския пазар. Колекция, създадена за уверената, властваща и силна жена. Официални рокли за момиче в категория за бебето и детето; Материята е силно еластична и плътна. Работим усилено и с много любов, за да удовлетворим желанията на клиентите. Дамски дрехи » рокли и сукмани. И е една от водещите. Акцент от същия тюл е поставен в областта на бюста.\n🔔разгледай всички за нея, дамски дрехи, рокли, официални рокли ~ нови модели, налични на склад, 🚚 с бърза доставка И е една от водещите. За налични цветове, разгледайте галерията. Прелестни булчински бутици в софия и варна. Ние предлагаме голямо разнообразие от материи, модели и цветове.\nAbiturientska Roklya 20008 Mehita Bulchinski Abiturientski I Oficialni Rokli Asenovgrad from mehita.eu\nМного често негови модели официални и бални рокли са носени на червения килим от световни звезди. Абитуриентски рокли официални тоалети осмели се да мечтаеш, осмели се да бъдеш, бъди различен ! Официални рокли хл в категория дрехи; Официални рокли модели 2020 в центъра на софия подходящи за вашият празник! Магазин за сватбени и булчински рокли асеновград | официални и абитуриентски рокли за бал по поръчка > тоалети и rokli Работим усилено и с много любов, за да удовлетворим желанията на клиентите. Модна къща „mehita асеновград се занимава с изработката на сватбени рокли, вечерни рокли, абитуриентски рокли и официални тоалети с оригинален дизайн. Абитуриентски рокли, бални рокли, 2021, прически, грим, съвети.\nВечерна рокля създадена специално за теб с ръчно изработен всеки детайл.\nЦар иван асен №46 и площад българия. Be queen бутик е официален представител на tarik ediz за българия. Работим усилено и с много любов, за да удовлетворим желанията на клиентите. Фирмата е създадена през 2011 година и оттогава до днес заема лидерски позиции в продажбата на среден и висок. Berna moda се намира на ул.марица №5, гр. Абитуриентски рокли, бални рокли, 2021, прически, грим, съвети. Официални рокли модели 2020 в центъра на софия подходящи за вашият празник! Абитуриентска рокля 1300 големи размери, подходяща за всякакви официални поводи. Изберете своята неповторима визия днес! Официални рокли 104 в категория дрехи При нас ще откриете голямо разнообразие от рокли със зашеметяващ дизайн. Цар иван асен 46 тел: Абитуриентска рокля 4179 големи размери, подходяща за всякакви официални поводи.\nПрочети : Нокти 2019 - 25 Best Looking For Aktualni Frenski Manikyur Esen 2019 Affauto : Красивый маникюр омбре 2019.модный маникюр градиент.идеи дизайн фото на разную длину ногтей.\nОфициални рокли хл в категория дрехи; Berna moda се намира на ул.марица №5, гр. Дамски рокли, сватбени рокли и мъжки костюми. Цар иван асен №46 и площад българия. Официални рокли детски в категория ръст до 116 см.\nМного често негови модели официални и бални рокли са носени на червения килим от световни звезди. Работим усилено и с много любов, за да удовлетворим желанията на клиентите. Акцент от същия тюл е поставен в областта на бюста. 🔔разгледай всички за нея, дамски дрехи, рокли, официални рокли ~ нови модели, налични на склад, 🚚 с бърза доставка Дамски рокли, сватбени рокли и мъжки костюми.\nДамски дрехи » рокли и сукмани. Официални рокли детски в категория ръст до 116 см. Вечерна рокля създадена специално за теб с ръчно изработен всеки детайл. Абитуриентски рокли официални тоалети осмели се да мечтаеш, осмели се да бъдеш, бъди различен ! Официални рокли онлайн магазин за официални рокли, дълги и къси бални дамски дрехи, вечерни модели за специални поводи\nАбитуриентски рокли, бални рокли, 2021, прически, грим, съвети. 🔔разгледай всички за нея, дамски дрехи, рокли, официални рокли ~ нови модели, налични на склад, 🚚 с бърза доставка Абитуриентска рокля 4179 големи размери, подходяща за всякакви официални поводи. Мехита асеновград е водеща фирма в изработка на абитуриентски рокли, сватбени, официални и вечерни тоалети Булчински и абитуриентски рокли град асеновград онлайн магазин,вечерни рокли,абитуриентски рокли,официални рокли и аксесоари\nПрелестни булчински бутици в софия и варна. Официални рокли хл в категория дрехи; Дамски рокли, сватбени рокли и мъжки костюми. Ние предлагаме голямо разнообразие от материи, модели и цветове. Материята е силно еластична и плътна.\nОфициални рокли модели 2020 в центъра на софия подходящи за вашият празник! При нас можете да намерите широка гама от висококачествени вечерни рокли, сватбени рокли, официални рокли, абитуриентски рокли и шаферски рокли. Вечерна рокля създадена специално за теб с ръчно изработен всеки детайл. Магазин за сватбени и булчински рокли асеновград | официални и абитуриентски рокли за бал по поръчка > тоалети и rokli Фирмата за абитуриентски и сватбени рокли мехита асеновград, е водеща в изработването и продажбата на официални вечерни тоалети на едро и дребно.\nАбитуриентски рокли официални тоалети осмели се да мечтаеш, осмели се да бъдеш, бъди различен ! При нас ще откриете голямо разнообразие от рокли със зашеметяващ дизайн. Абитуриентска рокля 4179 големи размери, подходяща за всякакви официални поводи. Дамски рокли, сватбени рокли и мъжки костюми. Впечатляващо разнообразие от къси и дълги официални рокли поръчай онлайн на супер цени от evizabg.com българско производство!\nВечерна рокля създадена специално за теб с ръчно изработен всеки детайл. Berna moda се намира на ул.марица №5, гр. Модна къща „mehita асеновград се занимава с изработката на сватбени рокли, вечерни рокли, абитуриентски рокли и официални тоалети с оригинален дизайн. Фирма „елегант е пазарно утвърдена в условията на сериозна конкуренция и в тежките финансови условия на българския пазар. Колекция, създадена за уверената, властваща и силна жена.\nПрочети : Плетени Гривни : Rchno Pleteni Grivni Ss Svetlo Otrazyavashi Nishki I Svirka Grivni Kolani I Aksesoari Ot Parakorda Aksesoari I Podarci Kalipsso : Безплатни обяви в bazar.bg купувай и продавай без лимити!\nМодна къща „mehita асеновград се занимава с изработката на сватбени рокли, вечерни рокли, абитуриентски рокли и официални тоалети с оригинален дизайн. Абитуриентски рокли, бални рокли, 2021, прически, грим, съвети. Магазините за сватбени рокли на стоян радичев в асеновград се намират на бул. Много често негови модели официални и бални рокли са носени на червения килим от световни звезди. Вечерна рокля създадена специално за теб с ръчно изработен всеки детайл.\nBerna moda се намира на ул.марица №5, гр.\nДамски дрехи » рокли и сукмани.\nЦар иван асен 46 тел:\nФирмата за абитуриентски и сватбени рокли мехита асеновград, е водеща в изработването и продажбата на официални вечерни тоалети на едро и дребно.\nОфициални рокли детски в категория ръст до 116 см.\nЗа налични цветове, разгледайте галерията.\nBe queen бутик е официален представител на tarik ediz за българия.\nПазарната ниша, в която е намерила своето уникално място търпи непрекъснато развитие и.\nАкцент от същия тюл е поставен в областта на бюста.\nИ е една от водещите.\nРоклята е с дълги ръкави от тюл с бляскави точки.\nПерфектните рокли за вашия бал от български производители и дизайнери и елитни световни марки.\nОфициални рокли за момиче в категория за бебето и детето;\nФирмата е създадена през 2011 година и оттогава до днес заема лидерски позиции в продажбата на среден и висок.\nРаботим усилено и с много любов, за да удовлетворим желанията на клиентите.\nАбитуриентска рокля 4179 големи размери, подходяща за всякакви официални поводи.\nВпечатляващо разнообразие от къси и дълги официални рокли поръчай онлайн на супер цени от evizabg.com българско производство!\nПодаръци За Влюбени : Originalni Podarci Za Vlyubeni Dvojki Dreboliiki Com / Изберете любовен подарък за него или за нея, подарък.\nГрамофонни Плочи : Gr Ruse Zapazeni Polski I Cheshki Gramofonni Plochi Obsha Cena Drugi Gr Ruse Plochite I Oblozhkit / Грамофонните плочи биха дигиталната музика по продажби на острова.


Едни от най-ексцентричните роли в киното са негови. А той самият е един от най-известните актьори, продуценти, герои… Джони Деп стартира кариерата си през 1987 година с участието си в телевизионния сериал 21 Jump Street. Но своята най-голяма известност той дължи на режисьора Тим Бъртън, в чийто филми „Едуард ножицата“ и „Слийпи Холоу“ участва, както и на поредицата „Карибски пирати“. Но Деп твърди, че друго нещо е променило живота му напълно, а не известността. „Всичко, което съм направил до 27 май 1999 година беше илюзия, съществуване без обич. Моята дъщеря, раждането на моята дъщеря, ми даде живот“, казва той.\nДжони Деп е номиниран три пъти за най-добър актьор за награда на Академията, но до този момент никога не е печелил награда „Оскар“. През 2012 година обаче той е записан в книгата на Гинес за най-високоплатения актьор на всички времена със спечелените цели 75 милиона долара през 2011 година.\nКогато отместим погледа си от мега продукциите с негово участие обаче, не е трудно да забележим, че Джони Деп е и един доста красив мъж. Цели два пъти е обяваван за най-сексапилният мъж от списание People през 2003 и 2009 година. Бил е сгоден цели пет пъти, но има само един брак с Лори Алисън. Една от годениците му е Уинона Райдър. На нея той посвещава една от татуировките си, която гласи „Winona Forever“. След като двамата се разделят Деп променя надписа на „Wino Forever“. С над дузина татуировки, Джони Деп твърди, че според него „тялото е нещо като дневник, както са правели мореплавателите, по чиито тела всяко нещо имало значение.“\nСлед Уинона Райдър, актьорът за известно време подържа интимна връзка с Кейт Мос. След нея Деп започва връзка с френската актриса Ванеса Паради. Двамата никога не сключват брак, но имат две деца – Лили Роуз Деп и Джон Кристофър.\nДжони Деп не може да танцува. Всъщност, самият той твърди, че се страхува от танците. Правил го е единствено в актьорската си игра с предварително подготвена хореография. За актьорската му кариера повлиява запознанството у с Никълас Кейдж, който съветва Деп да се откаже от идеята за музикална кариера и да поеме по пътя на киното.\nСлед като дъщеря му преболедува тежка инфекция на бъбреците, но успешно е излекувана, Деп решава, че ще посвети част от вниманието си на болни деца. Освен огромните дарения, които прави за болнични заведения, Деп често се преоблича като героя си от филма „Карибски пирати“ – Джак Спароу и посещава детски центрове, където болни деца срещат своя идол в негово лице.


Стопани пред фалит заради евтино агнешко от Северна Македония - sofia - post\nНов удар за българските овцевъди преди Великден и Гергьовден. Стопанства алармират, че са пред фалит, заради евтино агнешко от Северна Македония, съобщава в свой репортаж bTV.\nСтадото на Иван от еленското село Чакали наброява 550 овце. Ще продаде 350 агнета на 8 лева живо тегло и така ще покрие разходите си.\n„Не знам как колегите в Македония продават толкова евтино. Сигурно зърното, или работната ръка, или тока е по-евтин там, или държавата застава плътно до тях“, смята Иван.\nАко тази година заложите на българското агнешко за трапезата ще трябва да си приготвите между 5 и 8 лева повече на килограм.\nРодното месо по магазините е между 21 и 25 лева, а това от Северна Македония 17.\nНадежда е собственик на тренажорна и магазин. „На фона на тези цени става трудно човек да е конкурентоспособен“, казва тя.\nЗа за закърпи бизнеса си, фермерът от Северна Македония Митко изнася месо у нас.\n„Идват и купуват агнешко от нас и ни обвиняват, че продаваме евтино агнешко. Но не ние сме тези, които диктуват цената. Цената се диктува от трима души в страната, те са основните купувачи“, посочва той.\nГодишно от западната ни съседка влизат 152 000 килограма агнешко.\nИма съмнение за качеството, защото Северна Македония не е част от Европейския съюз. От 2005 г. обаче е разрешено безмитен износ на агнешко месо за България. Допълнително държавата отпуска субсидии от 50 лева за продажба на едно агне.\nУ нас регистрираните овцевъди и козевъди са 12 000. Те настояват за субсидии и ограничаване на вноса.\nБраншът пресмята, че по Великден у нас се консумират около половин милион агнета.\nTagged агнешко, великден, Гергьовден\nРУСИЯ Е НАЙ-ВЕЛИКАТА. ЕС СЕ РАЗПАДА. САЩ – СЪЩО


Болест, която лекарите отказват да забележат | webcafe.bg\n26.02.2015, 18:34 (обновена 28.02.2015, 08:11)\nТвърде често лекарите не разбират синдрома на хронично изтощение. Те не знаят как да го диагностицират.\nЧесто те дори вярват, че болестта е просто хленчене или се причинява от психологически проблеми.\nТакова е посланието на американския Институт по медицина в последния му доклад за заболяването, предлагащ нови критерии за диагностицирането му и препоръчващ изоставяне на объркващото и омаловажаващо название на синдрома.\nПредложеното алтернативно име: заболяване на системната нетолерантност към усилия (systemic exertion intolerance disease, SEID).\nКато пациент от 16 години, съм си имал работа с много лекари, които не са и подозирали за съществуването на тази болест.\nТака че въпросите ми бяха: дали това ще проработи?\nДали доклад от една от най-престижните организации в американската медицина, поделение на Американската академия на науките, ще е достатъчно, за да накара лекарите да приемат болестта насериозно? Дали пациентите ще получават по-бързо диагнози и ще бъдат лекувани по-ефективно?\nРанните индикации засега не вдъхват надежда.\nСтатия за доклада в Medscape, уеб сайт за лекари, имаше 273 коментара във вторник, като повечето бяха иронични или критични. Ето няколко примера:\n• "По липса на надеждни биологични доказателства, синдромът на хроничното изтощение" може да отчете "много хора като "болни'", само защото вършат монотонна работа, сключили са брак с неподходящ човек или просто са отегчени от живота".\n• "Чудесно, инвалидност, ида! Слава богу, че си платих здравните застраховки".\n• "Хронично изтощение и фибромиалгия - две диагнози за кошчето в отчаяно търсене на патология".\nОколо 300-страничният доклад специално излага аргументи срещу подобни нагласи с подробен преглед на научната литература по темата.\nТой изтъква, че хроничното изтощение (състоянието, при което човек се чувства уморен непрекъснато) и синдромът на хронично изтощение (болест, при която изтощението е само един от многото причиняващи отслабване на организма симптоми) са много различни помежду си.\nОсновният симптом на синдрома на хронично изтощение изобщо не е умората: това е драстично утежняване на симптомите след полагане на усилия (за някои пациенти подобен резултат се предизвиква дори от вдигането на четка за зъби).\nОсвен това пациентите имат когнитивни проблеми, понякога толкова тежки, че не могат да говорят или четат.\nСлед половин час стоене прави, кръвното им налягане спада и сърдечният им ритъм намалява; и след сън те не се чувстват по-добре. Повечето имат и допълнителни симптоми, включително болки, неврологични и имунни проблеми.\nНо за много лекари изглежда тези научни доказателства не са достатъчно убедителни.\nКакво би могло да ги убеди? Лекарите може и да са научно мислещи хора, но също така са неподатливи на промени и се концентрират върху ежедневната си работа.\n"Реално" за един лекар често означава "показано от обективни тестове и изпитания".\nЗа жалост няма тестове, които надеждно да разграничат пациентите, които имат синдром на хронично изтощение от тези, които го нямат.\nНай-близкото до надежден, обективен тест, е двудневно "предизвикателство" за физически упражнения и изтощение върху велоергометър.\nБолните пациенти от всички разновидности може да се изтощят бързо още на първия ден, но когато това се случи, обикновено са в състояние да повторят упражнението на следващия ден.\nНе и пациентите със синдром на хронично изтощение; резултатите им стабилно вървят надолу.\nФизиологични средства гарантират, че резултатите не се фалшифицират, и поне досега учените не са регистрирали подобни резултати при която и да е друга болест.\nНе са правени обаче мащабни изследвания.\nА и този тест има един много сериозен проблем - след него пациентите с този синдром се чувстват много зле в продължение на месеци.\nПо-практичен тест за нетолерантност към усилия може да бъде извършен чрез изследване на наличните гени в гръбначния мозък на пациентите със синдром на хронично изтощение след умерено количество упражнения, което е специфично и абнормално при малобройните правени експерименти до момента.\nНеобходими са обаче още много изследвания, преди лекарите да могат да дефинират еднозначно изследване за това.\nДругото, което може да промени нагласата на лекарите, е ефективното лечение, от което пациентите отчаяно се нуждаят.\nПроблемът е, че много малко видове лечение са се доказали като ефективни. Това обаче може би предстои да се промени.\nRituximab, лекарство срещу лимфома, постига забележителни нива на ремисия у пациентите със синдром на хронично изтощение в изследване сред ограничен кръг доброволци и в момента се подлага на мащабни клинични изпитания.\nВ моя случай състоянието ми се подобри почти невероятно, като предприех крайни стъпки за избягване на прах и плесени, подход, който е масово възприет сред пациентите, но досега не е изследван напълно.\nРазработването на изследвания и лечение не е евтино.\nВсяка общност от болни твърди, че има нужда от повече пари, но ситуацията със синдрома на хронично изтощение е крайно тежка: в САЩ Националните здравни институти харчат само 5 млн. долара годишно за изследвания на CFS/SEID - когато има поне 1 млн. американци, страдащи от това заболяване, много от тях с инвалидност, като някои са в толкова тежко състояние, че прекарват години в тъмни помещения, неспособни да се движат или говорят.\nЗа сравнение, годишните разходи за изследвания на HIV/СПИН са 3 млрд. долара.\nЕлън Райт Клейтън, председател на комисията, подготвила доклада, насърчава пациентите да се борят за финанси по начина, по който СПИН активистите го правеха преди и да изискват повече средства за изследвания - доста трудна задача за пациенти, които често не могат да напускат дома си.\nНадявам се и вярвам, че този доклад ще помогне на някои пациенти да бъдат диагностицирани по-бързо и точно.\nНо за да се доближим до лечението, от което пациентите отчаяно се нуждаят, докладите не са достатъчни. Нужни са обективни изследвания и ефективно лечение.\nВреме е да обществеността и властите да започнат да инвестират в изследването на това заболяване - в мащаби, пропорционални на щетите, които то причинява.\nOще: systemic exertion intolerance disease американската академия на науките болест болни диагноза лекари психологически проблем умора хленчене хронична умора хронично изтощение\n4 тъп | 27.02.201520:24\nсилно подкрепям №3. синдром не е болест, а устойчива комбинация от симптоми. и наистина подходът е ИНДИВИДУАЛЕН, стига лекарят да има нещо между ушите!\n3 peta_wawa | 27.02.201517:20\nМного е лесно да наречеш нещо синдром и да започнеш да настояваш да ти лекуват точно този синдром. В медицината има точно толкова логика, колкото и в математиката, умората е следствие от нещо, а не основен симптом. Всеки жив организъм е перфектната система за оцеляване, няма такъв спад на енергийните нива без да има някаква липса, дисбаланс или патология зад него. Да не влизаме в подробности, темата е безкрайна. Но този човечец изхожда от своя частен случай, в който явно алергия към прах и плесени е отключила имунен отговор който е излязъл от контрол и редуцирането на Б-лимфоцитите му с Ритуксимаб го е отървало от "синдрома".\nСъжамявам, но ако не се установи къде организма е съсредоточил енергията си (вътреклетъчен патологичен прицес, автоимунен проблем, дефицит на протеин, витамин или ензим), отнемайки от тази необходима за нормални жизнени функции, на лекарите не им остава нищо друго, освен да вдигнат рамене. Ако не са увеличени б-лимфоцитите ритуксимаб няма да помогне. Медицината все още не е всесилна.\n2 Emilia Ilieva | 27.02.201516:03\nЛекът за хроничната умора е във всеки един от нас. В това, как си правиш дневния режим, как редуваш работа и почивка, как се храниш, как се движиш, как си пестиш емоциите само за най-близките хора......Хапчетата не са решение.\n1 Илияна Т. | 27.02.201512:08\nНаскоро намерих едно старо списание на БТА от 70-те години. Още тогава се говори за синдрома на хроничната умора и за липсата на енергия дори в много млади хора. Оттогава - нищо ново, макар смело да се обещаваше в статията от западен автор да се намери в най-скоро време лек.


Био натурален ориз кръгъл\nНа Изток оризът е задължителен атрибут на всяко ястие. Не случайно на някои езици изразът "добър апетит" се превежда буквално като "хапнете си ориз", а в други "хранене" означава "консумация на ориз". Твърди се, че оризът е една от най-старите специално отглеждани храни, която съществува над 6 хиляди години. Там той е обект на поклонение и затова често купичката с ориз се сервира отделно - поставя се в центъра на масата и символизира чистотата и значението на това блюдо за семейството. В много от източните кухни оризът не се смесва с ароматни подправки, за да не заглушат естественият му аромат. В Европа оризът придобива популярност значително по-късно. Отначало той се смятал за екзотично и скъпо растение, от чиито зърна можели да се приготвят само царски блюда. Постепенно завоювал позиции на най-консумиран продукт на Стария континент. В Италия и Испания отглеждали предимно сортове, които лесно попиват други аромати - месо, морски дарове, подправки и пр. Качествата на ориза са ненадминати. Той е един от незаменимите хранителни продукти, които присъстват в менюто ни въз основа на безценните си хранителни съставки. Макар белият и пълнозърнетият ориз да съдържат приблизително еднакво количество калории, пълнозърнестият има редица предимства. Той запазва ценните си хранителни вещества като фибри, влакнини, витамини от групата В, витамините А и Е, а също и ненаситени мастни киселини, намиращи се в околоплодната кафява обвивка и зародиша на ориза. С какво друго е полезен и защо да е на трапезата ни: ✓ Възстановява биохимичния баланс на организма; ✓ Съдържа витамини от групата В, важни за нервната система, за красивата коса и здравите нокти; ✓ Подпомага понижаването на кръвното налягане и нивото на „лошия" холестерол; ✓ Зрънцата му са насители със сложни въглехидрати и протеини, които са основният източник на енергия за организма; ✓ Съдържа важни аминокиселини, които спомагат за образуването на нови клетки; ✓ Беден на мазнини, протеини и целулоза, поради което има диетични качества; ✓ Изключително полезен за белите дробове, за лечение на бронхит и бронхиална астма. Пълнозърнест. Веган. Основна рецепта (гарнитура за 2 порции): Сварете 125г ориз в 250мл леко подсолена вода и оставете да къкри за 35-40 минути. Употреба: По време на готвене оризът става мек и лепкав, ето защо е подходящ за приготвяне на ризото, супи, паеля и десерти.\nСъстав От контролирано био производство. Пълнозърнест. Може да съдържа следи от ЯДКИ и СУСАМ


Втора оставка в британското правителство за седмица\nПрити Пател напусна поста министър на международното развитие\nВтора оставка в британското правителство в рамките на една седмица. Прити Пател, министър на международното развитие, се оттегля с писмо до премиера Тереза Мей, предават световните медии.\nТя посочва, че се извинява за поведението си, което не е било на висотата на нормите за прозрачност. Мей пише в отговор, че намира решението за правилно. Пател прекъсна обиколка в Африка и беше извикана на Даунинг стрийт, за да даде обяснения за разговори с израелски представители през лятото, сред които и премиерът Бенямин Нетаняху.\nПроблемът е, че тя не е съобщила за срещата и е навлязла в територия, запазена за външното министерство. На 1 ноември се оттегли министърът на отбраната Майкъл Фалън, заради инцидент от преди години, свързан със скандалите за сексуален тормоз. Двете оставки усложняват положението на Тереза Мей, която има сериозни трудности с преговорите за Брекзит.


Бързомерци - EOTech HWS 512 APG Camo - EOTech HWS 512 APG Camo\nБързомерци - EOTech HWS 512 APG Camo - EOTech HWS 512 APG Camo N417\nEOTech HWS 512 APG Camo\nБързомерец EOTech HWS 512 APG Camo\nПредставяме ви бързомерец EOTech HWS 512 APG Camo. Производител на бързомерец EOTech HWS 512 APG Camo е американската компания EOTech. Бързомерец EOTech HWS 512 APG Camo е един от най-популярните и масови продукти на фирмата. Бързомерец EOTech HWS 512 APG Camo е разпространен сред държавните силови органи, а така също бързомерец EOTech HWS 512 APG Camo се ползва и от гражданствеността - бързомерец EOTech HWS 512 APG Camo е добър, както за лов, така и за спорт. Бързомерец EOTech HWS 512 APG Camo е базиран на основният модел 552, но основната разлика с бързомерец EOTech HWS 512 APG Camo е, че при бързомерец EOTech HWS 512 APG Camo отсъства възможността за работа с прибори за нощно виждане. Този разумен компромис позволява бързомерец EOTech HWS 512 APG Camo да бъде на достъпна цена, като бързомерец EOTech HWS 512 APG Camo запазва всички основни плюсове на останалите хорографски прицели. Бързомерец EOTech HWS 512 APG Camo разполага с кръг с размер 65 MOA и централна точка 1 MOА. Не липсва при бързомерец EOTech HWS 512 APG Camo и интерфейс за директно монтиране на пикатини релса. Бързомерец EOTech HWS 512 APG Camo е отличен за ловците, но също така бързомерец EOTech HWS 512 APG Camo е добър и за любителите на динамичните спортове. Бързомерец EOTech HWS 512 APG Camo е с камуфлажно покритие RealTree All Purpose Green. Бързомерец EOTech HWS 512 APG Camo работи с две батерии 1,5V AA.\nномер на артикул на бързомерец EOTech HWS 512 APG Camo 19912-А\nтегло на бързомерец EOTech HWS 512 APG Camo 309 гр.\nувеличение на бързомерец EOTech HWS 512 APG Camo 1x\nголемина на точката на бързомерец EOTech HWS 512 APG Camo 1 МОА\nСвързани линкове: EOTech HWS 512 APG Camo в оръжеен магазин ПУШКА.ЕУ\n[URL="http://www.pushka.eu/product_info.htm?idarticles=6384"] EOTech HWS 512 APG Camo[/URL]\nPUSHKA.EU се старае постоянно да предостави точна информация за EOTech HWS 512 APG Camo. Рядко има съдържание с неточности. Снимките на EOTech HWS 512 APG Camo са с информативен характер и е възможно да съдържат аксесоари, които не са включени в стандартния пакет; някои от спецификациите е възможно да бъдат променени от производителя без предизвестие или могат да съдържат експлоатационни грешки. Всички промоции, предлагани в сайта, се предлагат до изчерпване на количествата.


След запазването на субсидиите, Трифонов обяви: Този парламент не успя да събере мнозинство, за да изпълни волята на народа – Vihrogon.bg\n„Толкова е ясно – хората не искат да дават милиони левове на партиите. Но голяма част от партиите казват – не. Вие не искате да ги давате, но ние ще си ги взимаме. Даже ще си направим закон, за да ви взимаме милионите, които не искате да ни давате, законно“, това коментира във Фейсбук лидерът на „Има такъв народ“ Слави Трифонов по повод провала на опита да сваляне на партийните субсидии.\nТрифонов, който е народен представител, но още не се е появил в парламента заради боледуването си от коронавирус, написа в социалната мрежа следното:\nТози парламент не успя да събере мнозинство, за да изпълни волята на народа. Може би следващият ще може.“


Трейлър на последния трети сезон на “Dark” | poTV.bg\n27.05.2020 • Добави коментар\n“Dark” се развива в измислен малък град в Германия, наречен Винден, където наскоро младо момче е изчезнало. Когато и второ момче изчезва, то задейства поредица от събития, които разкриват дълбоки тайни за четири местни семейства, обхващащи няколко поколения. Сюжетът главно следва тийнейджър на име Джонас Канвалд, чийто баща наскоро се е самоубил. След това събитие, променящо живота, той е хвърлен с глава надолу в мистерията зад изчезването на другите момчета, без да знае колко е важна ролята му във всичко това.\nТрейлърът е първият поглед към новия сезон, идващ следващия месец. В третия сезон на немския сериал се надяваме, че ще отговори на някои въпроси както на героите, така и на феновете, а трейлърът намеква за това, казвайки: „Ще разберете всичко… когато дойде време да разберете“. Вижте пълния тийзър на последния сезон на “Dark” по-долу.\nDark има огромен актьорски състав, включващ Луис Хофман, Оливър Масучи, Каролайн Айхор, Лиза Викари и други . Шоуто е създадено от Баран бо Одар и Джанти Фриз, които в момента разработват още два сериала за Netflix.\nПоследният трети сезон на “Dark” ще бъде достъпен в Нетфликс на 27 юни.\nОще публикации за: Стрийминг , Нетфликс , Netflix , Dark\nИзчезнали: Най-тъмната нощ (Disappeared: The Darkest Night) Тони се помирява със сенките от миналото си, но една нощ в града преобръща нещо в нея. Дали това е причината за внезапното й изчезване? (AL)\nНай-тъмната нощ: Разследванията на списание Пийпъл (The Darkest Of Nights: People Magazine Investigates) Малкото градче Крейг е шокирано, когато е намерено овъгленото тялото на всеотдайната майка Лори Уотърман. Кой ли е отговорен за това отвратително прес


В съвременния забързан дигитален свят потребителите изискват все по-бързи и сигурни услуги, които се развиват с напредъка на технологиите. Като лидер в иновациите и ориентирана към нуждите на клиентите, Fibank (Първа инвестиционна банка) се присъедини към SWIFT gpi – глобално решение, предоставящо бързи и прозрачни международни преводи.\nОт септември 2019 г. банката извършва международни разплащания през новата платформа на SWIFT, с което подобрява значително скоростта и проследимостта на трансграничните трансфери. По този начин Fibank е сред водещите банки в света, включили се в SWIFT gpi и единствената сред кредитните институции в страната.\nСпоред данни на SWIFT 36% от извършваните през gpi преводи се заверяват по сметка на крайния бенефициент до 5 минути от инициирането им, 53% в рамките на 1 час, а 96% в рамките на същия ден. Освен бързината, друго основно предимство на новата платформа е възможността за проследимост в реално време, посредством включения в платежното SWIFT-съобщение tracking identifier. Към днешна дата 660 банки участват в SWIFT gpi и изпълняват ежедневно валутни разплащания за над USD 300 млрд.\nОт години Fibank предлага бързи и висококачествени услуги в областта на международните плащания чрез своята широка кореспондентска мрежа, в сътрудничество с водещите световни банки. Първа инвестиционна банка е първият и все още единствен в България директен участник в EBA Clearing /най-голямата клирингова къща в Европа/ и поддържа кореспондентски сметки освен в основните валути (евро, щатски долар, швейцарски франк и британска лира), така и в различни други водещи валути (като китайски юан, японска йена, канадски долар, руска рубла, норвежка крона и др). Стремейки се да отговори на нуждите на все по-глобалния бизнес, Fibank предоставя възможност на своите клиенти да извършват международни преводи и в повече от 110 екзотични валути./offnews.bg


Инвестиране - Нетната настояща стойност и дисконтни проценти | Инвестиране, Оценка на активи, Психология при инвестиране\nФундаменталната оценка на активи предполага цената да включва всички очаквани парични потоци от актива. Като в изчислението се включва и цената на парите във времето. Най-популярния метод за оценка е нетната настояща стойност. При този метод бъдещите парични потоци се дисконтират към настоящия момент с подходящ дисконтов фактор, който отговаря на изискуемата доходност от актива. Оценката по този начин дава конкретна цена, която не зависи от оценяването на други подобни активи. Логиката зад използването на нетна настояща стойност за оценка е, че стойността на даден актив за инвеститора зависи от възвръщаемостта, която инвеститора очаква да получи от този актив във времето.\nИзчисление на парични потоци\nИма различни варианти на парични потоци, които могат да се вземат за оценката на акцията. Един от най-лесните за прилагане е като си използват бъдещите очаквани дивиденти. По този начин намираме стойността на собствения капитал. Ако използваме парични потоци към компанията, за да получим нетните парични потоци може да използваме няколко варианта за изчислението им. Един от най-интуитивните е Печалбата преди лихви и данъци или EBIT\nПреоценяваме EBIT като изкарваме данъците, така се получава\nсчетоводните амортизации – те реално не са изходящ паричен поток, за това ги включваме към EBIT\nнаправените инвестиции – това си е реален изходящ паричен поток,\nпромяната на нетния оборотен капитал – ако фирмата расте, то е доста вероятно да се налага екстра кеш за поддържане на адекватен оборотен капитал\nВзимаме EBIT а не чистата печалба, защото се интересуваме от стойността на компанията като цяло, а не само на собствения и капитал.\nАко паричните потоци са към фирмата като цяло, то получаваме нетната настояща стойност на операциите на фирмата. От това число трябва да извадим дълга и да добавим кеша на фирмата за да получим стойността на собствения капитал.\nИзчисление на дисконтния процент\nЗа да намерим настоящата стойност на паричните потоци ги дисконтираме с подходяща дисконтна стойност. Ако например паричните потоци са от очаквани дивиденти, то това са само парични потоци към собствения капитал. Поради това и дисконтния процент е изискуемата възвращаемост към собствения капитал или\nИзискуема доходност от инвестицията = ИД\nБезрисковата доходност = БД\nИД = безрисковата доходност\n+бета*(ПД – БД)\nАко използваме парични потоци към цялата фирма, то изискуемата доходност е средно претеглената цена на капитала или WACC.\nНе е особено практично да дисконтираме всички парични потоци, година по година, един по един. При намирането на паричните потоци се ограничаваме само до периода, за който фирмата претърпява трансформация. Независимо дали заради ускорен растеж, временни проблеми или повишен риск. След този период използваме терминалната стойност на останалите до безкрай парични потоци. Терминалната стойност е реално сумата която струва компанията при стабилни парични потоци. Важно е също и изискуемата доходност, с която се дисконтират, да се запази до безкрай. Намирането на адекватна терминална стойност е ключово за близка до реалността оценка. Голяма част от оценката на компанията е в бъдещите парични потоци. Често много далеч от настоящия момент. И колкото по-дълго продължава периода на ускорен растеж и колкото по-висок е растежа, толкова по-значима част от оценката се намира в терминалната стойност.\nИзчисление на терминалната стойност\nТерминалната стойност може да се изчисли по два основни начина. При първия начин се използва даден коефициент като P/E или EV/EBITDA към резултатите на компанията, които очакваме в годината на настъпване на стабилен растеж. Като така намираме стойността. При втория подход се използва формулата за оценка на фирма с постоянен растеж или\nТерминалната стойност = паричния поток за следващата година след прогнозния период/ (цената на капитала за фирмата-темпа на постоянния растеж)\nМоделиране на растежа\nКолко дълго ще продължи периода на ускорен растеж\nКолкото по-голяма става една фирма, толкова по-трудно може да постигне висок ръст на продажбите си. В даден момент пазарът се насища или конкуренцията става достатъчно силна и продажбите и от бърз растеж достигат до фаза на стабилен растеж. Един от ключовите въпроси при оценка на бързо растяща фирма е колко дълго ще продължи периода на ускорен растеж.\nФактори определящи годините с ускорен растеж\nРазмерът на фирмата – малка фирма може да расте дълго време с растеж над този на икономиката. За голяма фирма този период ще е много по-кратък. Растежът на пазарът на продуктите и размерът на този пазар. Ако пазарът на нейните продукти расте бързо е много вероятно и фирмата да запази високи темпове на растеж. Пазарния дял на фирмата, от колкото по-ниска база започваме оценката, толкова по-вероятно е растежът да продължи по-дълго преди конкурентните сили да спрат растежа. Миналия растеж, ако фирмата повишава продажбите си с постоянни или растящи темпове на растеж, то е много по-вероятно да продължи да расте по-дълго време, отколкото ако приходите и вече се забавят. Устойчивостта на конкурентните и предимства. Ако е относително лесно и евтино други фирми да навлезат в пазара то е малко вероятно растежа да се запази. Ако конкурентните предимства са устойчиви, а пазарът на продуктите и се забавя, можем да намалим срока на ускорен растеж, но в оценката да заложим продължаване на рентабилност по-висока от тази на пазара. Друг въпрос е по какъв начин растежа ще премине от ускорен към стабилен. Възможно е много бързо растежа да падне от двуцифрен до стабилен например или дори приходите да започнат да падат. Другият вариант е постепенно забавяне на растежа докато не се стигне до стабилен растеж.\nПродажбите започват да нарастват с постоянен процент по-нисък от номиналния растеж на икономиката. Най-реалистичния вариант е да нарастват с темпа на инфлацията. Ако компанията мултинационална темпа и на растеж зависи от номиналния растеж на икономиките, в които оперира. Профит маржините и на опиративната печалба и на нетната печалба спрямо приходите стават стабилни. Балансовите отношения като собствен капитал/ активи и дълг/ активи остават стабилни. Цената на капитала е близко до средната стойност за икономиката. Бетата на компанията е консистентна със стабилна фирма и близка до средното за пазара, което е 1. Новото инвестиране се финансира без да се повишава нивото на дълг, собствения оперативен паричен поток става основен източник.\nНамиране на нетната настояща стойност\nФазите за намиране на нетна настояща стойност на дадена компания са няколко. Първо трябва да определим паричните потоци, и дали те ще са към собствения капитал или към цялата фирма. Дисконтираме тези парични потоци към настоящия момент с подходяща норма на дисконтиране и ще намерим нетната настояща стойност в този прогнозен период. Намираме терминалната стойност на потоците след този прогнозируем период и дисконтираме и нея към настоящия момент. Сумираме двата резултата и намираме нетната настояща стойност – ако паричните потоци са към собствения капитал, то това е стойността на собствения капитал, ако са към компанията е стойността на компанията. Във втория случай, за да разберем колко струва само собствения капитал трябва да извадим настоящия дълг и да прибавим настоящия кеш.


Футболни прогнози права колонка за понеделник в bet365 - 08.02.2021\nM Krasimirov 07/02/2021 21:27 Прогнози 0\nПоредният постен понеделник, но за залози винаги ще се намери нещо подходящо. Единственият мач от Висшата лига, който е и закриващ 23-ия кръг, е между тимовете на Лийдс и Кристъл Палас. Срещата е в понеделник вечер и ще започне в 22:00 часа. "Белите" не са в никак лоша позиция като за новак в елита. Лийдс се намира точно в средата на класирането - 11-то място, като в последните няколко кръга тимът успя да изпревари отбора на Саутхямптън. Пред домакините предстои още един директен двубой за средата на таблицата, този път срещу Кристъл Палас. "Орлите" излязоха по най-добрия начин от кофти серията, която бе надвиснала над тях. Палас постигна две поредни победи, които отново ги изравниха със Саутхямптън и Лийдс. В предстоящия мач те ще могат дори да се изкачат още по-напред в таблицата, но това би се случило единствено при победа. Прогнозираме под 3,5 гола при коефициент от 1,50 в bet365, който коефициент подлежи на промяна!\nПродължаваме с мач от испанската ЛаЛига. Пред Селта Виго предстои може би най-тежкото гостуване през тази кампания, това на Атлетико Мадрид. Мачът между двата отбора е в понеделник и е с начален час 22:00. "Атлети" продължават безупречната си серия. След последния кръг и победата над Кадис с 2:4, разликата между "дюшекчиите" и втория в класирането Барселона е 10 точки, а мадридчани могат да се похвалят с това, че дори са и с мач по-малко. Селта се навърта в средата на класирането, но нещата не изглеждат никак добре в лагера на гостите. Виго бе изхвърлен от турнира за Купата на Краля, а за първенство тимът няма нито една победа от последните си 5 срещи. Прогноза - победа за Селта при коефициент от 1,70.\nЗа следващата прогноза отскачаме в далечна Бразилия, където ще се изиграе среща между отборите на Ред Бул Брагантино и Фламенго, която ще започне в 01:30 часа в нощта на неделя срещу понеделник. Брагантино се бори за място в Топ 7, но тимът изостава на 6 точки от нея зона и би било доста трудно да стори това в оставащите 4 кръга. Домакините са с 4 победи от последните си 5 мача, което малко или много ги изпрати доста по-напред в класирането от предходната им позиция. Фламенго продължава да се бори за мястото на върха с Интернасионал, но остават все по-малко кръгове до края и изглежда, че всичко ще се реши в тях. След 34-ия кръг разликата между двата отбора се намали до 2 пункта. В този мач очакваме победа за Фламенго при коефициент над 2,00 в bet365.\nПоглеждаме към южната ни съседка, където ще се играе мач от Супер лигата на Гърция. След като Олимпиакос на практика обезсмисли битката на върха и рано-рано се класира за Шампионската група, спорът на дъното все още се вихри с пълни сили. Там отборите на ПАС Янина и Панетоликос ще имат шанса да се доберат до 3 много важни за тях точки. Мачът е в понеделник и стартира в 19:30 часа. Ако трябва да преценим на кого са му по-нужни трите точки, то това несъмнено ще е отборът на Панетоликос, който разполага със само 13 пункта на този етап и е далеч по-заплашен от изпадане. Домакините са с две точки, дошли от две равенства в последните им 5 мача. Янина влиза в срещата от по-изгодната 11-та позиция, на 5 точки пред прекия си конкурент. Разликата ще даде нужното спокойствие и гостите ще могат да разчитат предимно на контраатаки, докато противникът им се опитва да натиска. Прогнозата ни е за под 2,5 гола в мача при 1,60 коефициент.\nПоследния мач от нашата права колонка е от малко по-непопулярно сред залагащите в България първенство. Третият в датската Суперлига Рандерс приема на своя "Цефей Парк" отбора на Мидтиланд, който заема 2-рата позиция във временното класиране. Дербито от 15-тия кръг на Дания ще започне в 20:00 на понеделничната вечер. Рандерс ще се опита да измести Мидтиланд по възможно най-сладкия начин, а именно с директна победа. Домакините са в превъзходна серия, що се касае до поредните победи, които са наредили в предходните шампионатни срещи. Разликата между втория и третия бе стопена до 2 точки, а сега е именно моментът, в който Рандерс може да пречупи своя опонент. Мидтиланд показваше доста сериозна неубедителност в края на изминалата година, но тимът не стартира и по най-добрия начин през тази. 5-тия Сьонерюск удари Мидтиланд като гост (1:2), а с този резултат позицията на "вълците" вече бива сериозно застрашена от Рандерс. В този мач търсим оувър - над 2,5 гола в мача при 1,85 коефициент.